Na višenamjenskom trgu preko puta Vijećnice danas se održava Festival košarke Untitled Document\n11. Jun, 2021.\nOpćina Stari Grad i Košarkaški klub „Bosnian Basket Youth -BBY“ na višenamjenskom trgu preko puta Vijećnice organizovali su 3. Festival košarke na kojem igraju ekipe svih šest osnovnih škola iz Starog Grada.\nKako nam je kazao direktor KK „BBY“ Admir Sakoč ovo je tradicionalni događaj koji uspješno organizuju zahvaljujući podršci Općine Stari Grad i općinskog načelnika mr Ibrahima Hadžibajrića. „Festival košarke prvi put smo organizovali 2018. godine u Štrosmajerovoj ulici, a godinu kasnije na Trgu oslobođenja - Alija Izetbegović. Nažalost, zbog pandemije korona virusa nismo bili u mogućnosti organizovati Festival košarke prošle godine. Srećom, situacija je dozvolila da ga upriličimo ove godine i to na najboljem mogućem lokalitetu, novoizgrađenom višenamjenskom trgu u srcu Starog Grada“, izjavio je Sakoč. Festival je prilika i da se odigra minibasket turnir, odnosno završno kolo košarkaške lige, ekipa svih šest osnovnih škola sa područja općine Stari Grad.\nJoš 2017. godine Općina Stari Grad je, putem Službe za obrazovanje, kulturu i sport, zajedno sa KK „BBY“ pokrenula Minibasket ligu osnovaca Starog Grada. Pandemija korona virusa u potpunosti je poremetila i praktično otkazala normalno održavanje lige za sezonu 2019/2020, prošla sezona 2020/2021 nije ni održana. Današnjim turnirom se namjerava nadoknaditi izgubljeno, sa velikom nadom da će od jeseni ove godine moguće biti organizovati redovna kola u starogradskim osnovnim školama.\nŠest ekipa, osnovnih škola iz Starog Grada podijeljeni su u dvije grupe A i B. Nakon međusebnih duela u grupi, uslijedit će mečevi za peto, treće, te veliko finale u 16:00 sati. Najbolje ekipe i pojedinci će dobiti zaslužene nagrade, a organizatori KK „BBY“ najavljuju dolazak košarkaških reprezentativaca BiH Amara Gegića, Adnana Arslanagića i Sanija Čampare na svečanu ceremoniju proglašenja najboljih.\nIz budžeta Općine Stari Grad za održavanje košarkaške lige osnovaca za sezonu 2019/2020. i Festival košarke izdvojeno je 3.500 KM.


Kristen Stjuart najplaćenija glumica\nAutor: Žena, 21. 06. 2012. 11:09\nGlumica Kristen Stjuart, koja se proslavila vampirskom sagom „Sumrak“ i filmom „Snežana i lovac“, nalazi se na vrhu ovogodišnje „Forbsove“ liste najplaćenijih glumica, odmah ispred Kameron Dijaz i Sandre Bulok. Kristen na računu ima 34,5 miliona dolara samo od poslova u protekloj godini. Snimila je filmove „Breaking Dawn Part 1“ i „Snežana i lovac“, a za svaki snimljeni deo serijala „Sumrak“ zaradila je 12,5 miliona dolara. Takođe, pripao joj je i deo zarade od prikazivanja filma. Zato nedavna\nPetak, 22. 06. 2012. 21:16\tKristin je jos uvek mlada, a od ovih ostalih ne zna covek koja je talentovanija, koje uloge su im bolje u silnim remek-delima koje su radile a o skladu unutrasnje lepote i spoljasnje, tj plasticnih operacija da ne govorim...


Kyocera – kompletno rešenje za dokumente | PC Press\nKyocera – kompletno rešenje za dokumente\n28. juni 2018. 27. juni 2018. PC Press\nU svetu biznisa novac se troši na načine koji nisu uvek primetni, a neki od njih su nepotrebni i neefikasni hardverski uređaji i neracionalno korišćenje potrošnog materijala. Osoblje gubi dragoceno vreme na rešavanje problema štampanja i nabavljanja novih, najčešće neadekvatnih uređaja i potrošnih materijala od različitih dobavljača.\nKombinacija MDS usluge (Managed Document Services) i Kyocera štampača savršeno je rešenje za efikasniji, ekonomičniji i ekološki prihvatljiviji način štampanja dokumenata. Nije namenjen samo velikim internacionalnim korporacijama, već je pogodan i za srednje i male kompanije kod kojih će znatno povećati uštedu resursa.\nDetaljnom analizom utvrđeno je da u mnogim kompanijama IT osoblje nepotrebno gubi vreme na monitoring, administraciju i servisiranje sistema za štampu. Čak i najjednostavniji nalog za nabavku, njegovu popravku i instalaciju zahteva komunikaciju s brojnim proizvođačima i serviserima. Nezadovoljstvo proizilazi iz raznih neuspeha i neefikasnosti, uz nepredviđene troškove.\nUz podršku EWE tima, više nećete morati da brinete o bilo kakvim hardverskim problemima, kao ni o nabavci potrošnog materijala. Uz jedan kontakt i jedan račun zaposleni se oslobađaju dosadne administracije, tako da u potpunosti mogu da se posvete svojim radnim zadacima.\nMDS optimizacijom štampe dobija se potpuna kontrola štampe, kao i konstantno upravljanje sistemom kako bi se obezbedilo bolje i efikasnije funkcionisanje. Usluga uključuje stalan, dinamičan rad, a sve u cilju da performanse ostanu na vrhunskom nivou. Sprovodi se stalna kontrola potrošnih materijala, kao i nadzor svih nepravilnosti i zahteva za održavanje. Efikasnost se održava tako što ekipa EWE poslovnih rešenja konstantno nadgleda sve uređaje.\nSigurnost informacija čest je problem koji se javlja u modernom poslovanju. Obaveza da se zaštite važni dokumenti i privatni podaci klijenta jedan su od važnijih prioriteta. MDS usluga nudi vam dodatnu sigurnost putem ovlašćenog pristupa uređajima, uz potpuno sigurnu komunikaciju celokupnog sistema štampe, u kojem svaki korisnik na bilo kom uređaju u sistemu može preuzeti svoja dokumenta.\nPrvi korak u pružanju MDS usluge jeste profesionalna procena kompletnog okruženja – istraživanje radnih potreba osoblja, kao i finansijskih i energetskih resursa. Stručna procena podrazumeva finansijsku procenu, efikasnost i troškove održavanja uređaja i potrošnih materijala, poboljšanja produktivnosti radnih procesa korišćenjem MDS usluge, sigurnost pri štampanju, čuvanju, upravljanju i distribuiranju dokumenata i procenu uštede električne energije i smanjenja neželjenog uticaja na životnu sredinu.\nFaza projektovanja konstruisana je da odgovara svim zahtevima i vodi se računa da bude prilagođena veličini, budžetu, ciljevima i performansama biznisa. Uz veliku ponudu Kyocera štampača, uzimaju se u obzir najprikladniji uređaji koji će odgovarati potrebama zaposlenih, a isto tako i do njihovog plasmana za optimalnu produktivnost. Kao najvažniju stavku, izdvajamo finansijsko planiranje gde je prilagođeno procenjeno rešenje u skladu sa finansijskim mogućnostima.\nProces implementacije nadgledaju profesionalni menadžeri projekta u saradnji s kvalifikovanim tehničarima i inženjerima. Omogućena je i obuka zaposlenih kako bi se eliminisala mogućnost grešaka, kao i siguran, efikasan, eko‑prijateljski način skladištenja dokumenata.\nMDS usluga održavanja posvećena je pružanju optimizovanih performansi, pouzdanosti i ekonomičnosti i vodi se računa o celokupnoj dokumentarnoj infrastrukturi, zadržavajući tokove posla na vrhunskom nivou, kao i dnevno administriranje. Programsko praćenje potrošnog materijala ubrzava ceo proces i štedi dragoceno vreme. U uslugu uključen je i SLA (Service Level Agreement) uz vreme odziva od dva do četiri sata i podršku servisnih centara raspoređenih širom zemlje.\nU sklopu usluge analizira se izlazna štampa kako bi se isplanirali novi načini za poboljšanje performansi i smanjenja troškova. Vodi se računa da uređaji ispunjavaju očekivanja i održavaju korak sa zahtevima klijenta, a redovni servisi jedna su od podrazumevanih usluga u sklopu MDS‑a.\nDokumenti na okupu\nDMS (Document Management System) predstavlja upotrebu kompjuterskih sistema i softvera u cilju upravljanja, skladištenja i praćenja elektronskih dokumenata.\nDMS softver obezbeđuje punu kontrolu nad dokumentima, pa proces dokumentacije postaje mnogo lakši i efikasniji jer je u svakom trenutku omogućen brz, jednostavan i mobilan pristup željenim dokumentima. Dodatne prednosti softvera jesu kompatibilnost s postojećim ERP sistemima, jednostavan i elegantan korisnički interfejs, kao i razmena elektronskih dokumenata između partnerskih kompanija (B2B). Efikasnost se postiže raznim programskim alatima u okviru softvera.\nPoslovanje bez papira postaje presudan faktor u modernom poslovanju. To je razlog zbog čega je skeniranje dokumenata najveći prioritet DMS softvera u procesu kompletne manipulacije elektronskih dokumenata. DMS skener dizajniran je za brzo i jednostavno prihvatanje i digitalizaciju dokumenata. Proces OCR (Optical Character Recognition) obavlja se na svim elektronskim dokumentima radi prepoznavanja dokumenata i njihovih kriterijuma, kao i izvlačenja svih ključnih reči u dokumentu radi lakše pretrage.\nPametno prepoznavanje dokumenata omogućava korisnicima da „nauče“ DMS softver da prepoznaju strukturirane dokumente po određenom šablonu. Softver može prepoznati pošiljaoca, vrstu dokumenta i sadržaj koji se u njemu nalazi. Ovakav način omogućava brži unos podataka i neutrališe mogućnost dupliranja dokumenata.\nRazvijanje informacionih tehnologija direktno utiče na razmenu dokumenata u fizičkoj formi. Kako bi obuhvatio većinu opcija, MDS softver podržava mogućnost arhiviranja dokumenata putem e‑mail‑a, dokumenata kreiranih u drugim programskim alatima, kao i virtuelnog arhiviranja u vidu komande za štampu gde se dokument direktno prosleđuje u dokumentni sistem, čime se znatno smanjuju utrošeno vreme i operativni troškovi.\nKompanije koje su prihvatile B2B razmenu dokumenata direktno utiču na životnu sredinu, dok se s tehnološke strane neutrališe mogućnost greške i umanjuju operativni troškovi. B2B vam omogućava da legalno razmenjujete digitalno potpisane dokumente.\nPoslovni procesi definisani su određenim pravilima, koje je moguće precizno preslikati i dodatno automatizovati u DMS softveru. DMS softver omogućava vam da unosite sopstvena pravila i na taj način omogućena je automatizacija kompletnog sistema ili samo jednog dela procesa. DMS donosi ubrzanje internih procesa u proseku 19 odsto, dok je ubrzanje protoka čak do 70 odsto veće u poređenju sa fizičkim protokom dokumenata.\nPosebna pažnja posvećena je razvijanju sistema koji omogućava da vašim radnim procesima dodelite vremenska pravila. Na taj način DMS će vas obaveštavati o vremenskim rokovima za obradu dokumenata, ali isto tako, upozoravaće učesnike i nadležne u poslovnim procesima o probijanju rokova.\nTagovi: kyocera, Managed Document Services, mds, preduzetništvo\n← Twitter dodaje podršku za verifikaciju prijave pomoću USB ključa\nVrednost kriptovaluta na dan 28.6.2018. →


SUKOB JE BLIZU: Američka vojska ušla u Norvešku, blizu granice s Rusijom | WebTribune\nHome IZBOR SUKOB JE BLIZU: Američka vojska ušla u Norvešku, blizu granice s Rusijom\nSkoro 300 američkih marinaca iz Severne Karoline stigle je u Norvešku. Raspoređivanje signalizira odstupanje od višedecenijske politike članice NATO ne gomilaju strane trupe na svom tlu.\nSporazum za stacioniranje američkih trupa će trajati najmanje godinu dana. Kontigent koji je došao ove nedelje će se rotirati za šest meseci. Marinci će boraviti bazi Vaernes, u blizini Trondhejma, trećeg grada po veličini.\nCilj misije da američke trupe imaju trening u arktičkim uslovima.\n“Za prve četiri nedelje će imati osnovnu zimsku obuku, naučiće kako da se koriste skijama i prežive na Arktiku”, rekao je Runa Harstad, portparol državne odbrane Norveške, a prenosi Rojters. “To nema nikakve veze sa Rusijom ili trenutnom situacijom.”\nU martu, marinci će učestvovati u zajedničkoj Viking vežbi, koja će takođe uključiti britanske trupe, dodao je on.\nNorveška i SAD negiraju ideju da je raspoređivanje trebalo da asocira Rusiju kao deo šire kampanje NATO-a da se suprotstavi onome što nazivaju “ruska agresija” u Evropi, slanjem dodatnih trupa i oružja bliže ruskoj granici.\nNEŠTO NE ŠTIMA U LOGICI: Poljaci prete Rusima sa 7.000 američkih vojnika pic.twitter.com/mTy50jJvKv\nJedan od osnivača saveza, Norveška obavezala se da neće gomilati strane snage kako bi ublažila zabrinutost Moskve da bi to moglo da posluži kao platforma za iznenadni napad. Decenijama skandinavska zemlja gomila ogromne zalihe oružja zbog pripreme za mogući sukob, ali je korišćenje dozvoljeno strancima samo za potrebe obuke.\nOslo odbacuje ideju da ovo odstupa od stariha obaveza, rekavši da će se američki vojnici rotirati a ne stacionirati trajno.\n“Mi idemo u Norvešku 25 godina tako da stvarno ne znam zbog čega se diže buka”, izjavio je General major Nil Nelson, komandant korpusa marinaca snaga Evrope i Afrike za Militari.com. “Mi samo radimo svoj posao, sa više ekonomskog stanovišta”, rekao je on i dodao da je cilj ovoga da se američki vojnici nauče preživljavanju u veoma teškim uslovima.\nS druge strane, Rusija je saopštila da je zbunjena dozvolom Norveške.\n“Uzimajući u obzir više izjava norveških zvaničnika o odsustvu pretnji Rusije u Norveškoj, voleli bi da razumemo u koje svrhe je Norveška spremna da tako poveća svoj vojni potencijal, posebno kroz stacioniranje američkih snaga u Vaernesu?”, upitano je iz ruske ambasade.\nNorveška i Rusija dele malu kopnenu granicu daleko na severu. Vaernes se nalazi 1.500 kilometara iz bilo kog dela Rusije, ali arktički program obuke obuhvata putovanje bliže njemu.\nGALIJAŠEVIĆEVO ŠOKANTNO UPOZORENJE: Izetbegović priprema rat sa Srbima na proleće


Pauza u najelitnijem evropskom takmičenju do 18. februara\nZimski san šampiona\nTreće kolo 18/19. februar\nR. Madrid-Borusija (D)\nSpuštena je zavesa na ovogodišnje izdanje Lige šampiona. Najbolji evropski timovi su odradili dva kola drugog dela takmičenja, a preostala četiri, u kojima će pasti odluka o četvrtfinalistima, na programu su na proleće.\nKrespo i Inzagi najbolji strelci\n9 golova: Krespo (Inter) i F. Inzagi (Milan)\n8 golova: Van Nistelroj (Mančester J.) i Makaj (La Korunja)\n6 golova: Anderson (Lion), Rosi (Bazel), Ajegbeni (Makabi), Ibrahimović (Ajaks)...\nSpokojan zimski san i lepu bodovnu zalihu obezbedili su Inter, Barselona, Milan i Mančester Juventus, dok su u poprilično neugodnom položaju velikani poput madridskog Reala, Rome i poslednjih godina "tima u modi", Deportiva iz La Korunje.\nNastavak Lige šampiona biće i borba četiri najjače lige Starog kontinenta za prestiž. Nemački klubovi su u podređenom položaju, Englezi i Italijani sa dva realna kandidata za četvrtfinale, a svi španski timovi, manje ili više imaju šanse da se nađu među osam najboljih.\nBarsa izjednačila rekord Milana\nTrijumfom nad Njukaslom (3:1) Barselona je izjednačila rekord Lige šampiona od deset vezanih pobeda u ovom takmičenju koji je u sezoni 1992/93 postavio italijanski Milan. Sredinom februara Katalonci će u duelu protiv Intera na svom "Nou Kampu" imati priliku da nastave pobednički niz.


PONOVO SE DIŽE VELIKA PRAŠINA U SRPSKOM FUDBALU: Lociran novi sumnjiv meč, na udaru sada nisu igrači - već sudije - Domaći fudbal, Fudbal\nVeliki potresi su u srpskom fudbalu izazvani optužbama za nameštanje utakmica i prismotrom UEFA.\nFSS je već kaznio čačanski Borac i Jagodinu zbog sumnje da su nameštali utakmice, ali je UEFA dostavila našem savezu još jedan meč koji smatraju sumnjivim.\nU pitanju je susret Sloga – Trajal koji je završen bez pogodaka i već se nalazi pod istragom Disciplinske komisije FS Srbije.\nZa razliku od prethodno dve navedene ekipe kada se sumnjalo na aktere mečeva, akcenat je u ovom duelu bačen na poteze službenih lica. Primećene su značajno velike uplate u kladionicama na broj žutih kartona što je stvorilo sumnju na sudije.\n(VIDEO:YouTube/Prva liga Srbije)\nMeč je vodio arbitar Pavle Ilić i zapaženi su bili čudni potezi tog sudije koji je pokazao čak devet žutih kartona Kraljevčanima i dosudio jedan penal za goste koji nije bio realizovan. Ukupno se hvatao deset puta za džep na utkamici.\nIlić će zajedno sa pomoćnicima Njegošem Tubićem i Markom Živkovićem, kao i četvrtim sudijom Nikolom Đorđevićem, sada morati da pošalje pisano izjašnjenje o slučaju nakon čega će biti doneta odluka i eventualna kazna.\nTo nije bilo dovoljno UEFA koja je tražila da i posmatrač suđenja Zoran Sandić bude uvršten u ceo proces, a konačnu reč daće disciplinci Fudbalskog saveza Srbije. Rasplet i konačna odluka biće doneta na predstojećoj sednici u četvrtak.\nPrva liga SrbijeSlogaTrajal\nPrethodna vest NAJNOVIJE VESTI: Ima nade da se sve ne raspadne, evropski velikani ipak neće u Superligu Evrope!\nSledeća vest DOBRE VESTI ZA CRNO-BELE: Štoper se oporavio i biće spreman za utakmicu protiv Vojvodine!


Tri godine posvećene domaćoj muzičkoj sceni! – Jelen Music Show\nJelen Music Show Vijesti Muzički lonac Tri godine posvećene domaćoj muzičkoj sceni!\nJelen music show, slavi svoj 3 rođendan! Jedinstvena muzička platforma, proslavlja tri godine postojanja i posvećenosti aktivnoj promociji domaće muzičke scene. Tokom tri godine postojanja, Jelen Music Show je promovisao rad muzičara iz cijele Bosne i Hercegovine, koji stvaraju kvalitetnu domaću muziku i čine domaću urbanu scenu.\n„Naš rad se sada već mjeri u više hiljada objava, vijesti, intervjua, te priča o muzičarima i bendovima, njihovim uspjesima, ali i problemima sa kojima se suočavaju u svakodnevnom radu i stvaranju. Domaća muzička scena ima veliki potencijal i veoma kvalitetne muzičare, te smo ponosni što smo uspjeli da obezbijedimo prostor za promociju njihovog rada“, poručuje tim koji stoji iza Jelen Music Show platforme.\nBrend Jelen pivo godinama daje veliku podršku muzičarima putem različitih koncerata, manifestacija i festivala, te je postojanje Jelen Music Show platforme samo potvrda kontinuiranoj posvećenosti brenda, promociji kvalitetne domaće muzike. Jelen Music Show je predstavio i TV format, koji je stekao vjernu publiku, koja je iz sedmice u sedmicu pratila novitete na domaćoj muzičkoj sceni.\nMuzička platforma Jelen Music Show je postala prva stanica u promociji novih singlova i projekata muzičara, koji se svakodnevno javljaju putem društvenih mreža, ali i maila i traže svoj medijski prostor, kako bi došli do što većeg broja publike. „Top 10“ lista iz sedmice u sedmicu generiše sve veći broj glasova publike, koja podržava svoje omiljene muzičare i singlove, koji se nalaze na listi i polako, ali sigurno idu prema samom vrhu i svima željenom „Vrućem tronu“.\nNoviteti tek predstoje, te će Jelen Music Show u narednom periodu dodatno povezati publiku sa muzičarima, putem muzičkih nastupa, kojima se i muzičari, kao i publika najviše raduju.\nMoto platforme je podrži domaću muzičku scenu i slušaj domaće.\nJMS 8 Aug, 2019 Muzički lonac\nRock Redukcija: “Vjerovali smo da ćemo dotaći publiku”12/06/2020


Progresivne su one politike koje podstiču građane na učešće - Liceulice\nLiceulice > Izdvajamo > Progresivne su one politike koje podstiču građane na učešće\nProgresivne su one politike koje podstiču građane na učešće\n2 aprila, 2018 Izdvajamo\nAutori: Bojan Marjanović i Miloš Janković\nDemokratija je reč koju svakodnevno čujemo – u medijima, u školi, u svakodnevnom govoru. Međutim, šta tačno ta reč znači i na koje sve načine možemo demokratiju promišljati, razgovarali smo s Đorđem Pavićevićem, profesorom Fakulteta političkih nauka u Beogradu.\nDa li se „demokratija” i na koje sve načine zloupotrebljava kao paravan za partikularne interese pojedinih političkih i/ili ekonomskih elita?\nIstorija demokratije puna je takvih kritika, od antičkih pisaca, preko opata Sjejesa, Marksa, Vebera ili Karla Šmita, do današnjih teoretičara postdemokratije. Rekao bih da je danas ova podložnost postojećih demokratskih procedura sprezi novca i partijskih elita dobro dokumentovana činjenica. Problem je što se ona danas, kad ne postoji realna politička alternativa prihvaćenom (ili nametnutom) shvatanju demokratije, predstavlja kao normalna i neuklonjiva činjenica političkog života. Demokratiji je oduzeta ne samo sposobnost nego i pravo da interveniše u društvene odnose i ispravlja neke očigledne nepravde koje tamo postoje. Ovo iskustvo su u veoma ranom periodu demokratije stekle socijalističke stranke, koje su smatrale da je dovoljno dobiti izbore da bi se sprovodio određeni program i prema njemu menjala društvena struktura. Na tom putu su stajali moćni ekonomski interesi. Da bi se izbegao rizik da jedna takva slučajnost, kakva je pobeda na izborima, dovodi u pitanje postojeće društvene odnose, ova pitanja su najpre depolitizovana, odnosno demokratskim ustanovama je oduzeto pravo da se pitaju o nekim aspektima ekonomskih odnosa. Kasnije je demokratska država i razoružana, pa ona danas najčešće nema kapacitete da pruža socijalne usluge građanima jer joj je kroz procese racionalizacije uprave, povećanja efikasnosti i fiskalne konsolidacije oduzet kapacitet da deluje, ona nema vlastita finansijska sredstva ili obučene službenike da takve programe samostalno sprovodi.\nDa li je unutar tako postavljenog političkog polja uopšte moguće govoriti o demokratiji u njenom „nezloupotrebljenom” obliku? Svi se pozivaju na demokratiju, ali kako prepoznati aktere koji time nude istinski progresivna rešenja, a kako one druge?\nU poslednjih sto godina, gotovo svi režimi u Evropi, sa izuzetkom italijanskih fašista, ma kakvi da su bili, tvrdili su da su ovaj ili onaj oblik demokratije. To je posledica shvatanja da je demokratija ideološki prazna, ali da je dobra udavača jer može da legitimiše razne ideologije. Iz ovog razloga ona gotovo uvek ide s nekim prefiksom. Ovo je samo delimično tačno. Nije tačno da demokratija nema ideološki ili etički sadržaj, ali tačno je da mora čuvati otvoreno polje za ideološka nadmetanja ili će prestati da bude demokratija. Zbog toga se ne može unapred reći koja rešenja su progresivna a da se ne izađe izvan demokratije. Sve što se može reći iz pozicije demokratije jeste da su „progresivna” ona rešenja koja unapređuju učešće, a to su ona koja vode do političke subjektivacije i političke emancipacije grupa koje nisu mogle da dođu do reči i artikulacije svoje pozicije. Mnoge grupe su zahvaljujući demokratiji postale politički akteri (religijske manjine, radnici, žene, itd.), ali ona ne može da garantuje uspeh i punu emancipaciju. Ja bih rekao da nikako nisu progresivna ona rešenja koja hoće neke aktere unapred da isključe iz političke borbe i oduzmu im pravo da ravnopravno učestvuju. Liberalne demokratije su, u ovom smislu, pokazale veliku osetljivost za političku emancipaciju različitih identitetskih manjina (etničkih, religijskih, seksualnih, itd.), ali i neosetljivost za emancipaciju grupa u socijalno nepovoljnom položaju (radnika, neobrazovanih, siromašnih). Neke od današnjih tzv. neliberalnih demokratija imaju suprotnu tendenciju.\nCeo intervju pročitajte u štampanoj verziji 43. broja magazina Liceulice.


Vulinova alhemija zaposlenosti - Nova ekonomija\nKada se zemlja nalazi u recesiji, nema investicija, a industrijska proizvodnja je u padu, nema tog alhemičara koji bi mogao da smanji nezaposlenost. Upućeni zato pozivaju nadležne da objave nove podatke jer se rasprava o broju zaposlenih politizuje\nMada zvanična statistika koja se odnosi na tržište rada pokazuje da se nezaposlenost u Srbiji smanjuje, svi drugi podaci na makroplanu ne govore u prilog takvim tendencijama. Da je i ministar rada Aleksandar Vulin ukrstio sve te podatke, kao što su učinili sagovornici "Nove ekonomije", verovatno se ne bi usudio da javno izađe i pohvali se kako je u Srbiji sve manje nezaposlenih.\nOn se sve vreme poziva na podatke Republičkog zavoda za statistiku koji pokazuju da je za celu 2014, posle dužeg vremena, stopa nezaposlenosti pala ispod 20 odsto, jer je iznosila 19,7 procenata, a da je u poslednjem kvartalu prošle godine bila 16,7 odsto.\nNacionalna služba za zapošljavanje takođe je nedavno izašla sa podatkom da je u Srbiji trenutno 766.500 nezaposlenih, što je za tri odsto manje nego u isto vreme lane.\nMeđutim, kada je već odlučio da se time hvali, sigurno je da Vulin zna nešto što ekonomisti ne znaju, pa je krajnje vreme da sa građanima podeli tajnu o čarobnoj formuli koja je dovela do pada nezaposlenosti, jer postoji dosta razloga zbog kojih se sagovornici "Nove ekonomije" ne usuđuju da izgovore kako broj zaposlenih raste.\nPrvi je taj što je Srbija prošlu godinu završila u recesiji jer je pad privredne aktivnosti bio 1,8 posto, a prema zvaničnim procenama, to će se desiti i ove godine, s tim što bi pad BDP-a trebalo da bude između minus 0,5 i jedan odsto. Drugo, Srbija je prošle godine imala pad industrijske proizvodnje, a taj trend je nastavljen i početkom ove godine.\nTreće, Srbija u prošloj godini nije imala nijednu veću investiciju koja bi mogla značajnije da pogura otvaranje novih radnih mesta, a ni prva tri meseca ove ne nagoveštavaju pozitivne vesti. U ovakvim okolnostima je gotovo nemoguće smanjenje nezaposlenosti, bez obzira na zvanične podatke Zavoda za statistiku i NSZ-a, tvrde sagovornici "Nove ekonomije" i dodaju da ti podaci ne odražavaju realno stanje stvari.\nNaime, Anketa o radnoj snazi nije merodavna, jer zaposlenim smatra svakoga ko je bar jedan sat u posmatranoj sedmici obavljao neki plaćen posao, a podaci NSZ iako pouzdaniji, nemaju potpun obuhvat, pošto se ne odnose na nezaposlene koji traže posao.\nImajući sve ovo u vidu, sagovornici tvrde da će pre biti da stopa nezaposlenosti stagnira, ili je već prešla 20 odsto, što je bliže proceni MMF-a da će Srbija kraj ove godine dočekati sa stopom nezaposlenosti od 20,7 odsto.\nZakon o radu uzdrmao statistiku?\nU Nacionalnoj službi za zapošljavanje tvrde da je primetan pad nezaposlenosti nakon usvajanja Zakona o radu. U prvih sedam meseci 2014 godine na evidenciji Nacionalne službe za zapošljavanje bilo je prosečno 783.016 nezaposlenih lica. Od avgusta 2014. godine, tačnije od kada je stupio na snagu Zakon o radu, do marta ove godine, na istom tom spisku prosečno je bilo 751.062 nezaposlenih lica.\nSa druge strane, podaci koje je "Nova ekonomija" dobila na ovoj adresi, pokazuju da je prosečan broj prijavljenih slobodnih radnih mesta povećan čak za 28,05 odsto u periodu avgust 2014 - mart 2015. godine.\n"Napominjemo da je novi Zakon o radu stupio na snagu 29. 7. 2014. godine i da je upravo nakon njegovog usvajanja došlo do navedenih pozitivnih pokazatelja promena na tržištu rada kao što su povećanje prijavljenih slobodnih radnih mesta i povećanje procenta zapošljavanja lica sa evidencije Nacionalne službe za zapošljavanje”, objašnjavaju u NSZ.\nTo mišljenje, međutim, ne deli profesor Ekonomskog fakulteta u Beogradu Milojko Arsić koji, naprotiv, tvrdi da Zakon o radu nije mogao da odmah nakon stupanja na snagu doprinese povećanju ukupne zaposlenosti, već je samo mogao da utiče na promenu strukture zaposlenosti.


Izuzetno otkriće: Naučnici pronašli bakteriju koja „topi salo“\nposlao Redakcija dana нов 14, 2018\nIstraživanje koje je provedeno na gojaznim miševima i koje je objavljeno u zbirci Nacionalne Akademije nauka pokazalo je da jedinstvena bakterija koja se nalazi u crevima može dramatično nabolje promeniti zdravlje gojaznih glodara.\nPretpostavlja se da bakterija nekako menja sluzokožu creva i način na koji se hrana apsorbuje, a slični testovi bi se trebali izvesti i na ljudima da bi se ustanovilo da li deluje na isti način i može li dovesti do gubitka kilograma.\nLjudsko telo je prepuno bakterija i ti mali organizmi u čoveku višestruko nadmašuju broj ćelija u telu, a sve je više dokaza da taj skup bakterija na različit način utiče na zdravlje ljudi.\nŠokantno: evo šta bi sve žene žrtvovale zbog vitkosti\nInteresantno: I mirisanje hrane može da nas goji\nNjihovim daljim proučavanjem trebalo bi uočiti veze između različitih vrsta bakterija i uticaja na zdravlje gojaznih i mršavih ljudi, a naučnici naglašavaju da oni u eksperimentima nisu kompletno „preokrenuli“ gojaznost, već da je nakon eksperimenta uočeno veoma veliko smanjenje masnog tkiva kod miševa.\nIstraživači sa Katoličkog Univerziteta u Lovenu u Belgiji eksperimentirali su sa jednom vrstom bakterija pod imenom „Akkermansia muciniphila“ koje u crevima uobičajeno ima od tri do pet posto ukupnih bakterija, ali su primetili da je njihovo prisustvo kod izuzetno gojaznih ljudi smanjeno, prenose mediji.\nIako u eksperimentima s miševima nisu potpuno poništeni rezultati gojaznosti, naučnici smatraju da je ovo izuzetno otkriće jer je uočen veoma veliki stepen pada masnoća u telu, a naročito zbog toga što je uočena manja otpornost na insulin.\nTo im daje nadu da će, ukoliko se eksperiment pokaže uspešan i na ljudima, ubuduće moći pronaći efikasnije načine za borbu protiv dijabetesa i gojaznosti, koja je je već proglašena jednom od najvećih bolesti modernog doba.


Uskoro i "Vučja rakija" među proizvodima "Cuvarkuca"\nUskoro i „Vučja rakija“ među proizvodima „Cuvarkuca“\nTanjug 10. maja 2022. 12:30\nBEOGRAD – Među skoro 900 „Čuvarkuća“ domaćih proizvoda istaknutog kvaliteta uskoro će se naći i „Vučije rakije“ – viljamovka, kajsija, dunja i šljivovica subotičke kompanije Simeks original (Simex Original), saopštila je Privredna komora Srbije.\nSavet za dodelu kolektivnog žiga „Čuvrakuća“ u okviru projekta Privredne komore Srbije (PKS) dodelio je pravo na znak za osam proizvoda ove kompanije.\n„Mogućnost da voćne rakije budu ‘Čuvarkuće’ jasna je potvrda da se i ova vrsta naše proizvodnje karakteriše izuzetnim kvalitetom koji je prepoznat na domaćem i inostranom tržištu.\nTo potkrepljuju svi neophodni kriterijumi počev od kvaliteta i domaćeg porekla do zahtevnih standarda zaštite životne sredine. Domaći resursi čine oko 80 procenata proizvodnje ‘Vučije rakije’, što ih je pozicioniralo da budu nosioci žiga“, objašnjava Nenad Budimović iz PKS.\n„Žig ‘Čuvarkuća’ za kompaniju Simeks original i brend ‘Vučija rakija’ predstavlja prestiž i još jednu potvrdu kvaliteta, ali isto tako i veliki izazov našim tehnolozima – majstorima u proizvodnji prirodnih voćnih rakija, da stalno preispituju i unapređuju svoj rad.\nOvo priznanje nam omogućava veću vidljivost na policama u maloprodajnim objektima, ali i veću odgovornost za našu kompaniju i brend da stalno radimo na unapređenju kvaliteta proizvoda i opravdamo poverenje kupaca“, ističe Violeta Radošević, direktorka marketinga.\n„Vučija rakija“ se peče po tradicionalnoj recepturi u malim kazanima do 200 litara bez dodatnih aditiva i šećera destilacijom komine, smese zrelih, zdravih voćnih plodova koji su prošli kroz proces fermentacije.\nČuva se i sazreva u sudovima od prohroma, odakle ide na punjenje i pakovanje.\nZdravstvena ispravnost proizvoda potvrđena je primenom integrisanog sistema upravljanja kvalitetom ISO 9001 i bezbednošću hrane u skladu sa standardom IFS Food. Kompanija Simeks original koja je na tržištu duže od tri decenije svoje proivode izvozi u region, na tržište EU i Kine. Projekat „Stvarano u Srbiji“ približava se drugoj godini, najviše je „Čuvarkuća“ u prehrambenom sektoru, ali se ističu i druge industrije od tekstilne do građevinarstva, što je potvrda da Srbija u svim oblastima ima veoma kvalitetne i konkurentne proizvode, navodi PKS.


Aktivnosti JKP u opštini Kula tokom prethodne nedelje - www.025.rs\nwww.025.rs / KULA / Aktivnosti JKP u opštini Kula tokom prethodne nedelje\nU Ruskom Krsturu i Kruščiću ekipe JKP „Ruskom“ tokom nedelje su izvršavale svakodnevnu dezinfekciju javnih površina i objekata od javnog značaja. Dezinfikovane su i stambene zgrade, Dom učenika u Ruskom Krsturu, kao i prostorije Penzionerskog doma. Takođe, krajem nedelje, ekipe ovog preduzeća obezbedile su i zatvorile sva dečija igrališta, kako bi se smanjilo okupljanje građana i sprečila pojava korona virusa.\nEkipe JKP „Vodovod“ svakoga dana su u ranim jutarnjim časovima tretirali sredstvom za dezinfekciju objekte od javnog značaja, prvenstveno Dom zdravlja, objekat pošte, stanicu policije. Dezinfikovane su i stambene zgrade, ulice i sve javne površine. Pored Crvenke, dezinfekcija se vršila i u Novoj Crvenki, na Romaniji i Zelengori.\nSivačko Javno komunalno preduzeće „Radnik“ i svi zaposleni u njemu predano su radili na sprečavanju pojave virusa COVID-19. Tretirane su sve javne površine, putevi i javne ustanove svakoga dana, dok su stambene zgrade dezinfikovane svakog trećeg dana. Prioritetne ustanove su bile Dom zdravlja, pošta i Poštanska štedionica. Ove nedelje otklonjen je kvar na vodovodnoj mreži u ulici Maršala Tita i započelo se sa uređenjem zelenih površina.\nEkipe JKP „Komunalac“, u saradnji sa volonterima, prvog radnog dana prethodne nedelje izašli su na teren i izvršili dezinfekciju naselja Nova Crvenka, kao i tretiranje ulica u Kuli. Narednih dana nastavljena je svakodnevna dezinfekcija javnih površina, objekata od javnog značaja i 74 ulaza stambenih zgrada u Kuli. Tokom nedelje, tretirane su dezinfekcionim sredstvom i javne poršine, ulice i kapela u naselju Lipar. Pored svakodnevne dezinfekcije Doma zdravlja u Kuli, dezinfikovana su i vozila službe hitne pomoći i najfrekventnije pešačke zone u gradu. Zimska služba ovog komunalnog preduzeća od momenta zahlađenja i početka padavina, bila je u pripravnosti, te je čistila i posipala so na puteve prvog, drugog i trećeg prioriteta. Radnici odeljenja „Čistoća“ započeli su uređenje zelenih površina u centru Kule.\nTags: Aktivnosti, opština kula, prethodna nedelja\nDRAGI TATA, KAKO TI JE U SRBIJI: Deca kineskog lekara koji nam je došao u pomoć napisala dirljivo pismo DA SE ISTOPITE


Ugovor o prodaji akcija nakon što parlament Srpske donese odluku\n30.04.2017. / 19:30\nBANJALUKA, Ministar industrije, energetike i rudarstva Republike Srpske Petar Đokić rekao je da će biti definisan ugovor o prodaji 64,99 odsto akcija osnovnog kapitala Akcionarskog društva Rudnik željezne rude /RŽR/ “LJubija”, ako Narodna skupština prihvati takvu odluku Vlade Srpske.\nBANJALUKA, “Mital” je sada spreman da svoju ponudu za kupovinu RŽR “Ljubija” podigne na 60 miliona KM i izjednači je sa ponuđačem “Izraeli investment grupa”.\nNovog vlasnika “Ljubije” čeka 64 miliona neraspoređene dobiti\n10.11.2016. / 8:15\nLJUBIJA, Novi vlasnik Rudnika željezne rude “Ljubija” po svemu sudeći dobiće i neraspoređenu dobit prijedorskog “Mitala”, koja se nakupila u proteklih 12 godina.


Kradljivci struje od sad mogu dobiti do osam godina zatvora – Fokus.ba\nKradljivci struje od sad mogu dobiti do osam godina zatvora\nNeovlaštena potrošnja električne energije od sada će se tretirati kao krivično djelo, odnosno krađa električne energije, a počinioci će biti sankcionisani zatvorskom i novčanom kaznom, saopšteno je danas iz “Elektroprivrede Republike srpske”.\nU saopštenju se navodi da je za sve kupce koji neovlašteno troše električnu energiju Krivičnim zakonikom Republike Srpske, usvojenim u junu, propisana zatvorska kazana od jedne do osam godina i adekvatna novčana kazna.\n“Ako vrijednost ukradene električne energije, toplotne energije ili prirodnog gasa prelazi iznos od 10.000 KM, učinilac će se kazniti kaznom zatvora od šest mjeseci do pet godina i novčanom kaznom, a ako prelazi 50.000 KM, kaznom zatvora od dvije do osam godina i novčanom kaznom”, precizirano je u saopštenju.\n“Usvajanjem Krivičnog zakonika Republike Srpske, odgovoreno je na dugogodišnje apele i napore ERS-a da država, kao većinski vlasnik ovog mješovitog holdinga, stane u zaštitu sopstvenih interesa sankcionisanjem i sprečavanjem krađe električne energije kojom se, kako elektroprivrednoj kompaniji, tako i državi, nanose milionske štete na godišnjem nivou”, navedeno je u saopštenju.\n#Elektroprivreda Republike Srpske#krađa struje\nElektroprivreda RS-a opet traži povećanje cijene struje


Novi cilj SAD-a: Do 4. jula vakcinisati 70 posto odraslih | Korona virus News | Al Jazeera\nNovi cilj SAD-a: Do 4. jula vakcinisati 70 posto odraslih\nDo Dana nezavisnosti 160 miliona Amerikanaca bit će u potpunosti vakcinisano.\nViše od 56 posto odraslih građana u SAD-u primilo je najmanje jednu dozu vakcine (EPA)\nAmerički predsjednik Joe Biden postavio je novi cilj u kampanji imunizacije protiv korona virusa, da 70 posto odraslih u SAD primi najmanje jednu dozu vakcine protiv COVID-19 do 4. jula, praznika Dana nezavisnosti.\n„Za dva mjeseca, od danas, porodice širom zemlje slavit će 4. juli. Naš cilj je da do tog datuma 70 poto odraslih Amerikanaca primi najmanje jednu dozu vakcine i da najmanje 160 miliona bude u potpunosti vakcinisano”, rekao je Biden u obraćanju javnosti u Bijeloj kući, prenijela je Beta, pozivajući se na VOA.\nDa bi ispunio taj cilj, Biden je naložio desecima hiljada apoteka, koje učestvuju u federalnom programu, da omoguće vakcinaciju bez zakazivanja.\nResursi Federalne agencije za vanredne situacije (FEMA) bit će preusmjereni na podršku privremenim i mobilnim klinikama i manjim opštinskim lokacijama za vakcinaciju, saopštili su zvaničnici administracije.\nViše od 56 posto odraslih građana u SAD-u primilo je najmanje jednu dozu vakcine, dok je više od 105 miliona u potpunosti vakcinisano, podaci su Centra za kontrolu i prevenciju bolesti.\nPfizer u 2021. očekuje 26 milijardi dolara profita od vakcine\nZa razliku od nekoliko drugih proizvođača, koji rade na neprofitnoj bazi, američka kompanija najavila je da će zaraditi od vakcine protiv korona virusa.\nVon der Leyen: Četvrtina Evropljana dobila prvu dozu vakcine\nSvjetska zdravstvena organizacija trebala bi ove sedmice odlučiti hoće li odobriti dvije kineske vakcine za hitnu upotrebu protiv COVID-19.\nVrhunski naučnici Svjetske zdravstvene organizacije ističu da postoje dokazi da vakcinacija protiv COVID-a 19 smanjuje prenos bolesti.


Baskijci su u prethodna tri kola osvojili samo bod, pošto su, pored remija sa Đironom, izgubili od Atletika i Sevilje, pa se činilo da je duel sa Levanteom idealan da se izađe iz mini-krize.\nDetalj sa meča između Sosijedada i Levantea\nPomislili su to i navijači Sosijedada, posebno nakon što je Adnan Januzaj pogodio u 26. minutu posle asistencije Ernandeza. Nakon tog trenutka plavo-beli su bili bliži pobedi i skoku na osmo mesto, ali...\nNisu se gosti predavali, čekali su šansu da zadaju protivniku udarac i dočekali su je u drugom poluvremenu. Igrao se 79. minut, kada je Borha Majoral iskoristio dodavanje Kampane i na taj način je, ispostavilo se kasnije, postavio konačan rezultat.\nSosijedad je posle ovog remija ostao na devetom mestu, dok je Levante na 15. poziciji sa šest bodova više od Selte, koja se nalazi u zoni ispadanja.\n(Januzaj 26 - Majoral 79)\n13.00 Ueska - Alaves\n16.15 Real - Selta\n18.30 Bilbao - Atletiko\n20.45 Leganes - Đirona\n12.00 Eibar - Valjadolid\n16.15 Espanjol - Sevilja\n18.30 Valensija - Hetafe\n18.30 Viljareal - Rajo Valjekano\n20.45 Betis - Barselona\nPRIMERA Sosijedad nadigrao Seltu i došao do pete pobede u prvenstvu


Антић и Стефановић на Палилули и Звездари: Александар Вучић је кандидат народа | Socijalistička partija Srbije\nAntić i Stefanović na Paliluli i Zvezdari: Aleksandar Vučić je kandidat naroda Beograd\n30 marta, 2017 u 19:35\nPotpredsednik Glavnog odbora SPS Aleksandar Antić i član Predsedništva SNS Nebojša Stefanović, obišli su opštine Palilula i Zvezdara gde su razgovarali sa mnogobrojnim okupljenim građanima.\nAntić i Stefanović su pozvali građane da glasaju za Aleksandra Vučića, jer je njegova pobede, pobeda i Beograda i Srbije, a briga o svakom čoveku osnova politike koju vodi.\nPotpredsednik Glavnog odbora SPS-a Aleksandar Antić, poručio je da je Aleksandar Vučić kandidat naroda i da je to njegova najveća prednost.\nOn je rekao da je Srbija iza sebe ostavila težak period sankcija, pljačkaških privatizacija, tranzicije, bez ikakve nade da će biti bolje.\n“Tako je bilo do 2012 godine, a onda je Srbija počela da napreduje i biva sve jača i sada svi osećaju da ono što Vučić radi ima smisla i da će to doneti samo dobro Srbiji. Zato verujem da nećemo nikome dozvoliti da nas vraća unazad, pogotovo ne oni koji nemaju nikakav drugi plan ni cilj osim da mrze Vučića”, rekao je Antić.\nOn je poručio građanima da u nedelju ne glasju protiv nego za, za stabilnu, modernu i pristojnu Srbiju, a to je glas za Vučića.\nIstaknuti srpski glumac Lazar Ristovski rekao je da je došao da jasno i glasno kaže da će glasati za Vučića.


Doček Nove 2020.godine u kikindskim lokalima do 4000 dinara – TV Kikinda\nDruštvo . Kikinda na webu . Zabava\nDoček Nove 2020.godine u kikindskim lokalima do 4000 dinara\nOn 28 decembra, 2019 by Rubin Rubin\nKikindski kafići i restorani, koji su istakli ponudu za doček Nove 2020. već su do sada gotovo sva mesta popunili. Cena dočeka najluđe noći u lokalima iznosi od 400 fdinara, koliko staje sama karta za ulazak pa sve do 45000 dinara, što obuhvata kompletan meni i piće u neograničenim količinama.\nJoš samo par dana ostalo je da ova 2019. pokaže sve svoje ćudi. Mnogi će jedva čekati da je vide leđa, dok će neki drugi ipak reći „pa ni nije bila tako l oša! Sve u svemu, pripreme za neko novo leto, koje se najavljuje već 1. januara uveliko su u toku. Kikindski restorani kafići istakli su svoju ponudu već sredinom decembra. Ono što je zanimljivo je podatak da je ovog decembra daleko veća potražnja za proslavom dočeka u restoranima, nego što je to bilo ranijih godina. Primera radi tradicionalno, veliki broj mladih i starijih opredeljuju se da „Najluđu“ noć dočeka u restoranu BelAvila, koja nudi čak tri sale. Kako su nam rekli, ovoga puta već 15. decembra nije više bilo ni jednog slobodnog mesta,. Sve tri sale su dupke pune, a cena dočeka je 3950, i u ponudi je bogat švedski sto i piće u neograničenim količinama, uz tamburaše i bend „Par nepar“.\nU restoranu “Lovac”, koji za cenu od 3650 nudi isti jelovnik, uz grupu tik-tak, ima još par preostalih mesta. Ove godine i restoran-picerija “Slap“, uz živu muziku ekipe Zubanov-Čanak, ima u ponudi doček Nove godine, po ceni od 4000 dinara.\nRajska oaza, restoran koji kako kažu imaju sve duplo, u stilu 2020 pa za cenu od 3700 dinara nude piće u neograničenim količinama, dva predjela, dve večere, a goste će zabavljati dva benda. Kada su kafići u pitanju, najčešća ponuda je dnevna varijanta, kao što je slučaj u kafeu Monca, koji će 31. raditi do 16 sati. Najt klub „SaunD „ u novogodišnjoj noći nudi veče puno igre i pesme, uz DJ-a i trubače. Ulaznice su u predprodaji i staju 200 dinara.\n“Pazzia” najt bar takođe nudi veče prepuno specijalnih efekata, uz didžejeve i cenu karte od 300 dinara, koliko staje ulazak na novogodišnju žurku. Udruženje “Eđšeg” rasprodalo je karte već u novembru, za doček u svom domu. Po ceni od 2000 dinara oni u ponudi imaju 2 pića i večeru, uz muziku „Barna benda“.\nZa one koji će želeti, nešto pre ponoći da se prošetaju do trga, pripremljen je raskošan vatromet uz sada već tradicionalni bečki valcer, tačno u ponoć.


KSS nije zvao Savovića, odluka na leto - Sportske.net\nKrilni centar Crvene zvezde Boris Savović rekao je danas da će na kraju sezone odlučiti za koju će reprezentaciju igrati, ali je istakao da ga još nije zvao niko iz Košarkaškog saveza Srbije (KSS).\n"Razgovarao sam sa savezom BiH, dali su mi plan i program priprema za Evropsko prvenstvo, ali je još rano razgovarati o tome pošto je Zvezda prioritet i ima 100 odsto moje pažnje. Iz KSS me niko nije kontaktirao, a kada dođe kraj sezone, mislim da ću tada da donesem odluku za koga ću nastupati, ako uopšte dobijem poziv od reprezentacije Srbije", rekao je Savović novinarima u Beogradu.\nSavović je istakao da je plasman u Evroligu velika stvar, ali da će on i njegovi saigrači dati sve od sebe da pored kvalifikovanja za to takmičenje osvoje i neki trofej.\n"Evroliga je velika stvar, svi znamo koliko to znači. Ali, trofej je takođe velika stvar, a Zvezda ga dugo nema. Evroliga je na prvom mestu, ali ćemo dati sve od sebe da osvojimo neki pehar ove sezone. Rano je obećavati, počeli smo loše, svi su sumnjali u nas. Daćemo sve od sebe da uradimo što više možemo", istakao je 25-godišnji Trebinjac.\nZvezda je u Evrokupu prošla u drugu fazu, gde će igrati protiv Galatasaraja, Ulma i Uniksa.\n"Čekaju nas izuzetno jake utakmice i ovaj period slobodnih dana pokušavamo da iskoristimo da se što bolje spremimo za ostvarivanje zacrtanih ciljeva", rekao je Savović.\nOn je prošle sezone nastupao upravo za turski Galatasaraj, za koji je kazao da je veliki klub ogromnog budžeta sa odličnim igračima.\n"Protiv Galatasaraja nas očekuju jake utakmice, to je klub koji ima veliki ambicije, ogroman budžet, a znamo i koje igrače imaju. Velika prednost će nam biti domaći teren, ovde nikome nije svejedno. Daćemo sve od sebe da napravimo veliki podvig i savladamo ih, što nije nemoguće", kazao je Savović.\nZvezdu je na poziciji centra pojačao reprezentativac Francuske Ali Traore, a Savović je ocenio da je to velika stvar za njegov klub.\n"Pojačanje je velika stvar za nas, svaki dobar igrač je veliki podsticaj svima. Traore je svakako veliki igrač, reprezentativac svoje zemlje i pomoći ćemo mu da se što pre prilagodi", istakao je Savović.\nZvezda će u sledećoj utakmici igrati u gostima protiv Olimpije 5. januara u 16. kolu Jadranske lige, dok će četiri dana kasnije igrati u Nemačkoj sa Ulmom u prvoj utakmici Grupe L druge faze Evrokupa.


Vučić: Ništa novo, i prošle godine šetali pa prekinuli\nPredsednik Aleksandar Vučić kaže da nije naročito zainteresovan za eventualni protest opozicije koji pojedini mediji najavljuju za dan nakon beogradskih izbora\nOn je dodao da to ne bi bilo nešto novo, uz komentar da su prošle godine "već šetali, pa prekinuli" i tako pokušali da odgovornost za neuspeh prebace na vlast.\nVučić je, odgovarajući na pitanja novinara u vezi sa napisima medija da lideri opozicije pripremaju proteste dan nakon beogradskih izbora, odnosno na njegov rođendan, rekao da već godinama ne slavi rođendan i da ga to ne interesuje.\n"Prošli put su to već radili, ne vidim da je to nešto novo i ne vidim da se neko nasekirao i prošli put zbog toga. Šetali su mesec dana, dva, tri meseca... ne znam koliko je to trajalo, prekinuli su da šetaju. Tako će i sada da šetaju, pa će da prekinu da šetaju", naveo je Vučić.\nKako kaže, drugačije ne mogu, jer ne mogu da kažu da su opet izgubili zato što je neko bio vredniji, marljiviji i pametniji od njih i zato što je neko ponudio bolji program.\n"Uvek je lakše da kažete - to je zbog medija, zbog diktature, to je zbog ovog, zbog onog, iako smo mi mnogo bolji i 100 puta pametniji od njega i od njih... I to im je jedini smisao. Ne vidim zašto bih bio naročito zainteresovan za to", prokomentarisao je on.\nNa konstataciju novinara da se kampanja zahuktava, a da je on liderima opozicije glavna tema i da se opozicija sada obazire na priče o KiM, Vučić je rekao da je to sasvim u redu i upitao šta bi drugo moglo da im bude tema.\n"To kako su vodili rijaliti šou u Srbiji, kako su nam umesto dečjih boravišta ostavljali pacove i srušene montažne objekte ili kako su zadužili Beograd za 1,2 milijarde... A šta da pričaju? Uvek je lakše da govorite o nekom drugom nego o sebi i svojim planovima", istakao je Vučić.\nKaže da sam, kada njegova stranka osvoji 55,1 odsto glasova, sedne i danima razmišlja o tome gde su pogrešili i zašto su tako malo glasova dobili, da bi sledeći put dobili više, i zašto deo ljudi nije zadovoljan.\n"Pronalazimo krivicu u sebi smatrajući da možemo da dobijemo mnogo više. A oni kad god i kako god da izgube, makar i sa 40 odsto razlike, oni kažu - ne, mi smo divni, prepametni, mi smo super, a ovi što su nas ovako ubedljivo pobedili, oni su glupi i sledeći put će da bude obrnuto", primetio je Vučić.\nU tome je, kaže, razlika između gubitnika i dobitnika - pobednik uvek traži grešku kod sebe i ispravlja je da bi pobeđivao ubedljivije u budućnosti, a gubitnik uvek traži grešku u drugome, a samo sebe hvaleći nikada ni u budućnosti neće uspeti da postigne rezultate.\nNa pitanje da prokomentariše istraživanje javnog mnjenja o beogradskim izborima, poput NSPM Đorđa Vukadinovića, Vučić je rekao da "partijske stručnjake" nije u stanju da sluša i razume, ali da je video da opozicija ima dramatičan pad.\n"Video sam u početku da je bilo 31-31, mi i Đilas, a sada to izgleda malo drugačije i sve što se izbori budu više približavali to će više da im izgleda drugačije. Ne sekiram se za istraživanje", kazao je on.\nKaže da i SNS, kao ozbiljna politička stranka, takođe radi istraživanja gotovo na dnevnom nivou, a posebno kada su izborne kampanje u pitanju, te da znaju kako stvari stoje.\n"Nismo zadovoljni, vrlo je tesno, ali kako smo krenuli da te izbore gubimo sa sigurnošću, danas više to nije tako izvesno. Borićemo se, još ima nade. Još ima nade da oni koji rade pobede one koji samo kibicuju, kritikuju i čekaju umesto da nešto urade za sebe, a ne za narod i građane", zaključio je Vučić.


emir-hadzihafizbegovic - strana 3 - Vesti - Svet Plus\nemir hadzihafizbegovic najnovije vesti - strana 3\nEmir Kusturica završio u bolnici zbog srčanih problema\nEmir Kusturica je pre pet dana primljen u Institut za kardiovaskularne bolesti "Dedinje" zbog problema sa srcem.\nEmir Kusturica snima film Ljubav i rat\nPrvi igrani film iz Republike Srpske koji će se pojaviti na Kanskom festivalu 2014. godine biće “Ljubav i rat”, po scenariju i u režiji Emira Kusturice, koji će biti i glavni gumac i producent ovog filma.\nEmir Kusturica: Napadaju me zbog zidina\nRežiser Emir Kusturica počeo je da ruši istorijsku tvrđavu u Trebinju zbog kamenja koje mu je potrebno za njegov projekat Andrićgrad, a zbog čega je preksinoć došlo do protesta građana, pa čak i intervencije policije, pišu tamošnji mediji.\nPosle šala koje su na njen račun uputili Emir Kusturica i Ivan Ivanović tokom emisije "Veče sa Ivanom Ivanovićem", oglasila se i pevačica Jelena Karleuša putem Tvitera.\nEmir Kusturica predložio Ivanu Ivanoviću:Trebalo bi da pozoveš Jelenu ..\nGost emisije "Veče sa Ivanom Ivanovićem" bio je naš proslavljeni režiser Emir Kusturica, koji je u razgovoru sa poznatim voditeljem pričao uglavnom o operi "Dom za vešanje" koja će svoju premijeru doživeti 24 i 25. marta u Sava centru, filmovima koje ima u planu da uradi, kao i o muzici.\nEmir Kusturica snima film o pravoslavlju\nU sredu 28. septembra sa snimanjem bi trebao da počne fil "pravoslavlje" u režiji Emira Kusturice.\nEmir Kusturica snima film o Dostojevskom\nJedan od naših najpoznatijih reditelja Emir Kusturica, trenutno privodi kraju romana "Dragi moj Frojde" koji je posvetio ruskom piscu Dostojevskom, a kako je i sam reditelj najavio svoje delo planira i da pretvori u film.


SAD zabranile prenošenje elektronskih uredjaja na letovima iz osam država\nBeta 21. marta 2017. 08:40\nSjedinjene Američke Države uvele su privremenu zabranu prenošenja elektronskih uredjaja u ručnom prtljagu na letovima iz osam država pretežno sa Bliskog istoka i severa Afrike, koja je danas stupila na snagu.\nRazlog zabrane prenošenja uredjaja još nije saopšten, a američki bezbednosni zvaničnici nisu želeli da komentarišu. Zabrana je objavljena u ponedeljak u saopštenjima Jordanske kraljevske aviokompanije (Royal Jordanian Airline) i državne novinske agencije Saudijske Arabije.\nJordanska kraljevska aviokompanija je navela da se zabrana ne odnosi na mobilne telefonske aparate i medicinske uredjaje, a sve ostalo treba da se upakuje u prijavljeni prtljag.\nZabrana je stupila na snagu uoči sutrašnjeg sastanka koalicije predvodjene SAD u borbi protiv ekstremističke grupe Islamska država u Vašingtonu. Očekuje se da će visoki arapski zvaničnici prisustvovati sastanku u Stejt departmentu.


Naprednjaci u Milanovcu prvi predali izbornu listu – GMinfo\n„Opštinski odbor Srpske napredne stranke u Gornjem Milanovcu na čelu sa predsednikom Dejanom Kovačevićem se najiskrenije zahvaljuje svim sugrađanima koji su u rekordnom roku, za manje od 10 sati dali ogromnu podršku Srpskoj naprednoj stranci sa 1579 potpisa“, saopštava Opštinski odbor Srpske napredne stranke u Gornjem Milanovcu.\n„U četvrtak 5. marta, u 23:05h, lista pod nazivom „Aleksandar Vučić – Za našu decu“ prva je predata Opštinskoj izbornoj komisiji što je dokaz da su naši sugrađani prepoznali da je naš grad u predhodne četiri godine išao krupnim koracima napred i da je jedina garancija da tako bude i u budućnosti ta da Srpska napredna stranka na predstojećim izborima ubedljivo pobedi na svim nivoima“, kaže se u saopštenju.\nMilanovački naprednjaci sapštavaju da se na odborničkoj listi Srpske napredne stranke nalazi se 60 odsto novih lica, 29 visoko obrazovanih, a čak deset mlađih od 30 godina.\n„Beskrajno smo zahvalni i predsedniku Aleksandru Vučiću koji je svojim dolaskom u Gornji Milanovac dokazao da naša opština poznaje samo put napredka, razvoja i još bolje budućnosti za našu decu! Pozivamo sve naše sugrađane da 26. aprila svi izađemo i najubedljivije pobedimo do sada. Što je pre nekoliko dana u poseti našem gradu rekao predsednik Aleksandar Vučić – Živelo Takovo, živeo Gornji Milanovac. Živela Srbija,“ zaključuje se u saopštenju.\nMilanovčani uhapšeni u Donjoj Vrbavi zbog posedovanja narkotika


Protest "Koncert Vlada Georgieva - ipak ćemo održati" - Društvo - Dnevni list Danas\nPočetna » Vesti » Društvo » Protest "Koncert Vlada Georgieva – ipak ćemo održati"\nProtest "Koncert Vlada Georgieva – ipak ćemo održati"\nD. Đ.27.02.2017. 21:53\nFoto: Twitter / @VladoGeorgiev\nProtest građana, koji je zbog otkazivanja koncerta Vlada Georgieva u Sportskoj hali u Smederevu, najavljen za 4. mart u 20,30 časova na Gradskom trgu u Smederevu, prijavljen je policiji i Gradskoj upravi, a dolazak je najavio i Vlado Georgiev, potvrđeno je Danasu.\nJoš uvek nema zvaničnog objašnjenja organizatora o razlozima otkaziva koncerta koji je trebalo da se održi 4. marta u Sportskoj hali u Smederevu. Nezvanično, odluka je takva zbog podrške koju je pevač dao jednom opozicionom predsedničkom kandidatu.\nOve pretpostavke javno je izneo i Vlado Georgiev u današnjoj izjavi lokalnom radiju.\n“Otkazivanje koncerta doživeo sam kao autokratsku odluku koja ničim nije opravdana. Uskraćeno mi je pravo ustavom zagarantovano, a to je pravo na rad. Nigde, nikada se nije desilo da mi koncert otkažu, a pogotovo ne u ovo doba, 2017. godine”, rekao je Georgiev.\nGrađani nezadovoljni ovim potezom nadležnih u graduna Dunavu, organizovali su se preko društvenih mreža.Grupa podrške protestu pod nazivom „Koncert Vlada Georgieva-ipak ćemo održati“ za dva dana dobila je više od 11.000 članova na Fejsbuku.\nPodrška i dalje stiže iz cele Srbije, ali i sa svih kontinenata gde žive Smederevci.\n6 reagovanja na “Protest "Koncert Vlada Georgieva – ipak ćemo održati"”\n28. februara 2017. u 08.25\nA mogao je da peva na svadbi Nikole Selakovića…\n28. februara 2017. u 09.10\nNisi odabrao " pravog" kandidata, čepio si se ti i sa Mrkom i bogami dobro prolazio sa Socijalistima, ovde si omanuo.\n28. februara 2017. u 09.51\nna kraju ću početi da slušam još vladu georgije iz političkih razloga…što možda i nije tako loše\nDruštvo • danas 14:57\nPonovo odloženo pripremno ročište za Jovanjicu 2\nJavna rasprava o službenoj upotrebi hrvatskog jezika\nGrčić: Netačne optužbe da su uskraćna prava zaposlenih u EPS-u\nPripremno ročište u slučaju "Jovanjica 2" ponovo je odloženo jer je jedan od okrivljenih pozitivan na korona virus.\nHrvatsko nacionalno veće u Republici Srbiji organizuje javnu raspravu...\nVršilac dužnosti direktora Elektroprivrede Srbije (EPS) Milorad Grčić izjavio...\nDruštvo • danas 14:53\nNiz saopštenja naprednjaka o Danasu\nNiz saopštenja uputili su danas predstavnici Srpske napredne stranke...


Navodnjavanjem oranica uz pomoć struje do veće zarade - Poljoprivredne vesti | Agroklub.rs\nIvana Živanić je lajkovala link na KLUB-u pre 31 minut\nNa području Opštine Srbobran završena je elektrifikacija 150 hektara njiva, što treba da snizi troškove prilikom navodnjavanja polja. Primerom Srbobrana krenule su i Žitorađe, Varvarin, Leskovac, a od naredne godine Ministarstvo poljoprivrede snosiće troškove dovođenja struje do njiva, dok će lokalne samouprave trebati da obezbede projektno-tehničku dokumentaciju.\nMinistar poljoprivrede Branislav Nedimović posetio je Turiju i poljoprivredno gazdinstvo Petra Novakovića, gde se susreo sa više poljoprivrednika i rukovodstvom lokalne samouprave.\nRazgovaralo se o strukturi poljoprivredne proizvodnje, važnom projektu elektrifikacije atara u Srbobranu, zatim o radu zadruga, subvencijama, odvodnjavanju, uređenju atarskih puteva i mnogim drugim temama.\nElektrifikacija je završena, čeka se tehnički prijem i prva priključenja\nNedimović je tom prilikom pojasnio da je u Srbobranu na površini od 150 hektara izvršena elektrifikacija i da je to trend koji će biti nastavljen. Elektrifikacija kako je dalje Nedimović rekao smanjuje troškove proizvodnje, što poljoprivrednicima daje mogućnost da više zarade.\n"Vlada Srbije je u nekoliko lokalnih samouprava u Srbiji uradila elektrifikaciju, u Žitorađi, Varvarinu, Leskovcu, dok je ovde opština Srbobran sve sama uradila. Sledeće godine će biti otvoren novi konkurs za elektrifikaciju i navodnjavanje", rekao je ministar Nedimović, a navedeno je na sajtu Opštine Srbobran.\nRadivoj Paroški, predsednik Opštine Srbobran, je rekao da je novcem iz opštinskog budžeta urađena elektrifikacija 150 hektara.\n"Atar od 27.000 hektara uglavnom je okrenut prema ratarstvu, ali kroz subvencije iz budžeta opštine i uz podršku iz budžeta Pokrajinske vlade i Vlade Srbije, stvaramo uslove da se naši poljoprivrednici bave i drugim granama poljoprivredne proizvodnje - voćarstvom i povrtarstvom. Elektrifikacijom atara otvaramo prostor za razvoj seoskog turizma. Elektifikacija je pokrila deo turijskog i srbobranskog atara, u blizini zaštićenog parka prirode Beljanska bara, što smatramo da može da bude dodatni sadržaj za razvoj turizma," rekao je Paroški.\nMinistar poljoprivrede Branislav Nedimović posetio je Turiju i poljoprivredno gazdinstvo Petra Novakovića\nU pripremi izmene sistema naplate takse za odvodnjavanje\nParoški je ocenio da je veoma značajno što su poljoprivrednici imali priliku da u neposrednom razgovoru sa ministrom postave pitanja i otvore teme koje ih muče, poput odvodnjavanja.\n"Dobili smo informaciju da se u Ministarstvu poljoprivrede pripremaju određene izmene kada je u pitanju sistem naplate takse za odvodnjavanje na poljoprivrednim parcelama, koje bi trebale da efikasnije reše ovaj problem. Poljoprivrednici su se interesovali i na koji način mogu dobiti podsticaje za uređenje atarskih puteva, kojih ima jako puno," kazao je Paroški.\nMinistar je najavio jednu važnu novinu u ovoj oblasti; naime, priprema se odluka prema kojoj će Ministarstvo poljoprivrede zajedno sa lokalnim samoupravama obezbeđivati mašine koje mogu jednostavno i brzo da uređuju atarske puteve. One koštaju oko 2,5 miliona dinara i u ovoj ceni bi Ministarstvo poljoprivrede obezbeđivalo 85 odsto, a lokalna samouprava 15 odsto sredstava.\n"Mislimo da možemo na ovaj način da uzmemo dve mašine i tako urediti atarske puteve u našoj opštini na kvalitetan način, kako bi poljoprivrednici biti zadovoljni", rekao je Paroški.\nDušan Novaković, mlada generacija na gazdinstvu Petra Novakovića, upoznao je ministra Nedimovića sa radom i planovima ovih proizvođača.\n"Bavimo se ratraskom proizvodnjom, od prošle godine i voćarskom proizvodnjom na četiri hektara. Elektrifikacija polja, će nam dosta olakšati proizvodnju, sniziti troškove i učiniti nas konkurentnijim," rekao je tom prilikom Novaković.\nElektrifikacija Ratarska proizvodnja Voćarska proizvodnja Branislav Nedimović Petar Novaković Radivoj Parošk Dušan Novaković


Broj zaraženih korona virusom u Boru se ne smanjuje - Glas Zaječara\nHome Društvo Broj zaraženih korona virusom u Boru se ne smanjuje\nBroj zaraženih korona virusom u Boru se ne smanjuje\nPrema današnjim podacima Zavoda za javno zdravlje „Timok“ u Zaječaru, od virusa korona se u Boru oporavilo 5 osoba, a zabeleženo je 19 novih slučajeva, pa je tako 331 ukupan broj aktivnih slučajeva virusne infekcije na teritoriji grada.\nNa kovid odeljenju Opšte bolnice u Boru hospitalizovano je 39 bolesnika, od kojih je 38 pozitivno na virus.\nU kovid ambulantu “Rudar” se, u toku jučerašnjeg dana, na prvi pregled javilo se 29 pacijenata sa potencijalnim simptomima virusa, zabeležen je isti broj kontrolnih pregleda, dok su na prijemnim bolničkim odeljenjima obavljena 53 pregleda.\nNema rezultata na čekanju, kaže se u saopštenju gradskog Štaba za vanredne situacije u Boru.\nPrethodni tekstU Srbiji sutra i prekosutra formiranje snežnog pokrivača\nNaredni tekstŽika Gojković i Miloš Jovanović posetili Zaječar: Srbiji je potrebna decentralizacija i promena sistema


Kazna za nedolazak na rođendansku zurku - Dečija pozorišna i animatorska trupa "Šašava Družina"\nRoditeljima dečaka Aleksa Neša, koji su u početku mislili da je reč o šali, preti se sudskom tužbom ukoliko ne uplate naznačeni novac, prenosi Tanjug.\n„Aleks je odlučio da ode sa sestrom kod mojih roditelja, a u tom trenutku nisam imao ni broj telefona, ni adresu, ni imejl kako bih kontaktirao roditelje njegovog druga i otkazao njegov dolazak“, ispričao je za Miror Aleksov otac Derek Neš.\nDo tada je sve delovalo kao banalni slučaj koji se svakodnevno događa svuda u svetu.\nKada im je sin iz školice došao sa fakturom, prvo su pomislili da je posredi neka šala, ali su se ubrzo uverili da je stvar ozbiljna.\n„Bio sam spreman da platim trošak koji je proistekao zbog Aleksovog odsustva na proslavi, da reakcija majke slavljenika Džuli Lorens nije bila tako agresivna“, priča Derek.\n„Rekao sam joj da je trebalo da me lično kontaktira umesto da preko deteta šalje račun, na šta mi je ona zapretila da će me tužiti sudu ako ne platim. Još je dodala da se njen sin više neće igrati s Aleksom!“, dodao je zaprepašćeni otac.\nStručnjaci za pravne poslove Bi-Bi-Sija navode da ne postoji način da Džuli Lorens naplati ovaj dug, već da će sama morati da snosi trošak.\nTags: kazna, Proslava Rođendana, zurka


Vesti 12.01.2018. - 10:50h Autor: Beta\nPorodilje u Smederevu, čiji mesečni prihod po članu domaćinstva nije veći od 10.000 dinara, imaju pravo na jednokratnu finansijsku pomoć od 15.000 dinara za svako rođeno dete, objavljeno je na sajtu grada Smedereva.\nTrudnicama u Smederevu se takođe isplaćuje jednokratna finansijska pomoć u iznosu od 25.000 dinara. Porodilja ostvaruje pravo na finansijsku pomoć za svako rođeno dete pod uslovom da na dan rodjenja deteta ima prebivalište na teritoriji Smedereva. Ukoliko se majka porodila van teritorije Smedereva, podnosi zahtev za ostvarivanje prava na finansijsku pomoć najkasnije do navršenih godinu dana deteta, uz koji prilaže Izvod iz matične knjige rođenih za rođeno dete, otpusne liste za majku i dete nadležne zdravstvene ustanove gde se porodila kao i kopiju lične karte porodilje, piše u Odluci.\nSmederevoPorodiljeNovčana pomoćPomoć porodicijednokratna pomoć


LONDON – Evropske berze beleže danas nove rekordne nivoe, podržane rastom akcija energetskih kompanija i prozvođača robe namenjene potrošnji građana, pošto su snažni ekonomski podaci iz SAD-a i Evrope podigli investiciono raspoloženje.\nPanevropski indeks STOKS 600 porastao je za 0,4 procenta na ranom trgovanju, nakon što je na prethodnoj sesiji zabeležio rekordno visoku vrednost, izveštava Rojters.\nSnažna ekspanzija fabričke aktivnosti u SAD i Evropi u maju podstakla je u utorak skok akcija na svetskim tržištima kapitala do novih najviših nivo, a investitori sada očekuju da će američki podaci o broju novih otvorenih radnih mesta, koji treba da budu objavljeni u petak, potvrditi solidan oporavak najveće svetske ekonomije.\nAkcije naftnih i gasnih kompanija porasle su za 1,1 procenat rezultirajući dobicima u tim sektorima u Evropi, podstaknute usponom cena sirove nafte nakon odluke Organizacije zemalja izvoznica nafte (OPEK) i njenih saveznika da ostanu pri svom planu o postepenom povećanju isporuka na tržišta u junu i julu.\nDanski proizvođač luksuznih televizora i stereo uređaja Bang&Olufsen registrovao je skok cene akcija od čak 11,9 posto, nakon što je objavio optimističnu prognozu zarade za celu godinu, a ojačale su i akcije švedske kompanije Volvo Kamioni, za solidnih 2,7 procenata.


Uspješna sezona Mladosti i pored lošeg kraja - Glas Srpske\nMilan Zubović 20.05.2019 19:35\nMrkonjić Grad - Plasmanom u Ligu za prvaka BiH košarkaši Mladosti ispunili su cilj postavljen pred početak sezone, ali svih deset poraza u tom takmičenju nisu očekivali.\nLigaški dio nadmetanja završili su sa 11 pobjeda i devet poraza, iako su gotovo bili svjesni da će se teško umiješati u borbu za jedno od prva četiri mjesta, jer su im rivali bježali nekoliko pobjeda. Nisu se posebno pojačali za nova iskušenja, pa su dvojicu košarkaša koji su otišli zamijenila dvojica novih. To je malo pokvarilo konačan utisak, mada u taboru Mrkonjićana to nije tragično shvaćeno i sve je već podređeno analizi sezone, a uskoro će se krenuti sa pravljenjem planova za iduću sezonu. Određene želje u vezi sa prvim timom postoje i pregovori su u toku.\n- Što bi se reklo, skupljamo čaure i već petnaestak dana smo na odmoru, mada pioniri, kadeti i juniori treniraju i dalje, a uprava kluba je sezonu ocijenila kao veoma uspješnu. Ipak, već pomalo razmišljamo šta nam je činiti idućeg ljeta i jeseni, pa smo u razgovorima sa svim igračima koji su završili sezonu. Voljeli bismo da ih sve zadržimo, ali to obično ne bude tako, pa bih bio zadovoljan da ostane 70 odsto ekipe. Ugovore smo već produžili sa Gojkom Sudžumom, Srđanom Gavrićem, Đorđem Aleksićem i Dušanom Jotićem, dok će se većina njih uskoro izjasniti, iako je početak dosta daleko. Neki od igrača koji su završili sezonu kod nas, a nisu produžili ugovor, još nisu našli novi angažman - rekao je sportski direktor Mladosti Miladin Rmuš.\nIpak, jedan trofej je stigao Mrkonjić Grad, jer je ekipa trijumfovala u Kupu Republike Srpske. Tokom ljeta biće održana Skupština kluba, koja će zauzeti neke smjernice o daljem radu.\n- Finansijsko stanje je zadovoljavajuće i izmirili smo gotovo sve obaveze prema igračima, dok će prema dobavljačima to biti urađeno do kraja maja, pa ćemo u novo prvenstvo ući bez dugova, što je odličan preduslov za uspješnu sezonu. U planu nam je da u junu ili julu odradimo 15-dnevne kontrolne treninge za mlađe igrače, kao i one malo starije, pa da vidimo ko od njih ima kvaliteta da nastupa u Ligi BiH. Zvali bismo igrače iz okoline, kao i iz Srbije, a onima koji prođu određene testove ponudili bismo saradnju - naglasio je Rmuš.\nMladost ove godine slavi 40 godina od osnivanja kluba i rođendan će biti dostojno obilježen.\n- Pokušaćemo da dovedemo neko zvučno košarkaško ime iz ABA lige da odigramo prijateljsku utakmicu. To bi trebalo da se desi pred početak nove sezone ili tokom našeg turnira “Da se ne zaboravi” - kazao je Rmuš.


Usvojen Zakon o platama zaposlenih u organima uprave\n27.12.2007. / 20:57\nBANJALUKA, Narodna skupština RS usvojila je večeras po hitnom postupku Zakona o platama zaposlenih u organima uprave RS, čime je završena sedma posebna sjednica parlamenta.\nOvim Zakonom po prvi put se uvode platni razredi po stručnim spremama, tako da državni službenici, na osnovu ocjenjivanja, mogu da prelaze iz prvog u treći razred, što će ih podsticati da se maksimalno zalažu u radu.\nMinistar finansija Aleksandar Džombić rekao je u završnoj riječi da je ovim zakonom došlo više do uređenja plata zaposlenih u oblasti uprave RS, nego do povećanja primanja, što je slučaj u oblasti prosvjete i kulture RS.\nOn je rekao da će plate predsjednika RS, predsjednika Narodne skupštine i narodnih poslanika biti regulisane posebnim zakonom.\nSkupština je prihvatila amandman SNSD-a da Vlada RS posebnom odlukom definiše plate predsjednika Vlade i ministara.\nPoslanik Srpske radikalne stranke RS Milanko Mihajlica smatra da je ovim zakonom trebalo regulisati i pitanje plata premijera i ministara u Vladi RS.\nOn je zamjerio što je zakon razmatran u formi prijedlogu po hitnom postupku, umjesto da je razmatran u formi nacrta.


– April 16, 2015Posted in: Glavne vesti\nNovak Đoković izborio je plasman u četvrtfinale turnira u Monte Karlu, pošto je danas bez problema savladao Austrijanca Andreasa Hajder-Maurera sa 2-0, po setovima 6-4, 6-0. Nepunih sat vremena bilo je potrebno sigurnom Đokoviću da završi posao protiv Austrijanca, koji je samo tokom prvog seta uspeo da pruži dostojan otpor najboljem teniseru današnjice.\nDoduše, Novak je i u tom delu igre bio veoma siguran, napravio je brejk već u prvom gemu i onda tu prednost rutinski održavao do kraja seta. U drugom je Hajder-Maurer bio potpuno razbijen, Nole je ekspresno dobio svih šest gemova i tako zakazao susret sa najboljim hrvatskim teniserom Marinom Čilićem, koji je ranije danas bio bolji od Francuza Žoa-Vilfrida Conge.\nSrpski teniser i Čilić su se do sada sastajali ukupno 11 puta i svih 11 mečeva dobio je prvi teniser sveta. Naredni njihov međusobni duel biće im prvi u tekućoj sezoni, a u prethodnom duelu, za završnom turniru prethodne sezone, Đoković je savladao Čilića sa ubedljivih 6-1, 6-1.


NBS uplatila budžetu 9,6 milijardi dinara od dobiti u 2016. godini\nNarodna banka Srbije (NBS) je uplatila budžetu Srbije 9,6 milijardi dinara iz dobiti ostvarene u 2016. godini, navela je guverener NBS Jorgovanka Tabaković u Godišnjem izveštaju o poslovanju i rezultatima rada centralne banke.\nPredsednica američke Uprave federalnih rezervi (Fed) Dženet Jelen izjavila je da i dalje očekuje samo "postepeno" povećanje kamatnih stopa.\n"Royal Bank od Scotland" plaća 5,5 milijardi dolara odštete američkim regulatorima\n"Royal Bank of Scotland se nagodio u Sedinjenim Američkim Državama, plaća kaznu od 5,5 milijardi dolara.\nEvropska investiciona banka spremna da podrži pristupanje Srbije EU\nEvropska investiciona banka (EIB) podžava strateški cilj Srbije da se priključi Evropskoj uniji, izjavio je u Trstu potpredsednik za Srbiju, Dario Skanapieko.\nIz EU 220 miliona evra za finansiranje firmi u regionu\nEvropski komesar Johanes Han izjavio je na poslovnom forumu u okviru Samita zabadnobalkanske šestorke u Trstu, da EU priprema zemlje regiona za dan kada će postati deo jednog ekonomskog sistema EU i istakao da su za zemlje regiona od danas obezbeđena dodatna sredstva od 220 miliona evra.\nMerkel: Još uvek nema punih efekata mera ECB\nMonetarna politika Evropske centralne banke (ECB) još uvek ne daje efekte, koje bi Nemačka želela da vidi, izjavila je nemačka kancelarka Angela Merkel.\nBafet do sada donirao 40 odsto akcija svoje kompanije "Berkshire Hathaway"\nPoznati investitor Voren Bafet je donirao oko 3,17 milijardi dolara akcija svoje kompanije “Berkshire Hathaway” Fondaciji “Bill & Melinda Gates”, kao i porodičnim dobrotvornim organizacijama, što je njegov najveći pojedinačni doprinos u više od deset godina staroj nameri da većinu svog bogatstva da u dobrotvorne svrhe.\nNBS zadržala referentnu kamatu na 4 odsto\nIzvršni odbor Narodne banke Srbije zadržao je referentnu kamatnu stopu na nivou od 4 odsto.\nČasopis "Euromoney" dodelio „Nagrade za izvrsnost“ - "Banca Intesa" najbolja u Srbiji\nUgledni međunarodni finansijski magazin Euromoney dodelio je Banca Intesa nagradu „Najbolja banka u Srbiji“ u 2017. godini u u okviru svog tradicionalnog godišnjeg izbora „Nagrade za izvrsnost".\nZemlje Centralne i Istočne Evrope zbog korona virusa imaće pad umesto planiranog ekonomskog rasta\nVelika većina mikro i malih preduzeća u Srbiji očekuje poslovne probleme zbog pandemije


EMA potvrdila efikasnost AstraZeneke za sve starosne grupe - BIGportal.ba\n22 Februara, 2021 22 Februara, 2021 0111\nEvropska agencija za lekove (EMA) dala je preporuku za upotrebu Astra Zeneka vakcine protiv kovida 19 u svim starosnim grupama i to je snažan signal za sve građane da su u pitanju bezbedne i efikasne vakcine, kažu u Evropskoj komisiji.\nPovodom informacija da su Nemačka i Belgija izrazile sumnju u efikasnost Astra Zenaka vakcine kod strarijih od 65, odnosno 55 godina, u Komisiji navoda da je u nadležnosti zemlja članica da odlučuju o “dodatnim i strožijim” zahtevima pri upotrebi nekih vakcina, sve dok to nije u suprotnosti sa preporukama EMA.\nEvropska komisija apelovala je i na internet platforme, poput Fejsbuka, Tvitera, Jutjuba i Gugla, da hitno rade na rešavanju dezinformacija koje se na društvenim mrežama pojavljuju kada su u pitanju vakcine protiv koronavirusa.\n“Živimo u globalnoj zdravstvenoj krizi, a proverene informacije mogu spasiti živote”, poruka je Brisela. U EU naglašavaju da je od ugovorenih 2,6 milijardi vakcina za područje EU 27, trenutno u prozvodnji 1, 2 miljarde, što bi, prema očekivanjima Brisela, trebalo da omogući da se do kraja leta u EU vakciniše 70 odsto stanovništva.\nZa lajkove pozirala gola na ugroženoj vrsti slona: “Volim životinje”


Ko se plaši istorije? - B E T O N :: KULTURNO PROPAGANDNI KOMPLET\nPiše: Aleksandar Todosijević\nJavnost u Srbiji je neprestano izložena senzacionalističkim otkrićima koja uglavnom služe tome da se potkrepe teze o ugroženosti srpske države pa samim tim i njenih “vitalnih” sistema kao što je školstvo. Najglasniji je onaj koji nas relativno često podseća da je „nacionalni identitet“ ugrožen od strane međunarodnog faktora, za koji se tvrdi da ima veliki uticaj na srpske udžbenike, programe nastave i učenja, i druge aspekte obrazovanja sa ciljem da se kreira „novi mentalni kod nacije“ (šta god to značilo). Unazad nekoliko godina bili smo svedoci isfabrikovanih afera o „janičarima“, „izbacivanju Desanke Maksimović iz gimanzijskih programa“, „pisanju bukvara u Nemačkoj“, „strancima koji pišu ovdašnje udžbenike“, „Hrvatima koji plaćaju srpske istoričare da umanjuju broj žrtava Jasenovca“, „Haškom tribunalu koji uči decu da su Srbi zločinci“ i dr. Istorija i nastava istorije se nalaze pod lupom “tabloidne” javnosti. Kao takve pogodne su za razne vrste manipulacija i iskrivljivanja istine. Nameće se logično pitanje - ko se plaši istorije?\nU poslednje vreme naročito su bili na udaru reformisani programi nastave i učenja za gimnazije i srednje stručne škole. Dušebrižnici za dobrobit srpskog obrazovanja strahuju da će nastava istorije sprovedena na reformisani način dovesti do toga da će “istorijsku svest mladih generacija formirati ulica, štampa, politika, interesne grupe i međunarodni faktori”. Iako takvi histerični glasovi imaju snažno uporište u javnosti i među pojedinim nastavnicima, jedino što je izostalo jeste ozbiljna argumentacija kritičara reforme. U osnovi implementacije novih reformisanih programa nastave i učenja stoji veliko nerazumevanje i nedostatak kompetencija pojedinaca za njenu primenu u učionici. Iako je činjenica da nastavnici gimnazija i srednjih stručnih škola nisu prošli kroz dovoljan broj kvalitativnih obuka kako bi se što bolje pripremili za primenu reformisanih programa koji se već četvrtu godinu sprovode u školama, postavlja se pitanje da li se ova vrsta propusta može koristiti kao argument u rušenju jedne od najvažnijih reformi koja se sprovodi u našem obrazovnom sistemu. Teza o tome kako nam stranci pišu udžbenike istorije opovrgnuta je više puta. Dovoljno je pogledati kataloge odobrenih udžbenika za osnovne i srednje škole i videti da su među imenima autora udžbenika istorije isključivo domaći autori među kojima se posebno ističu ovdašnji: akademici, univerzitetski profesori, istraživači sa instituta i nastavnici. Uvidom u Zakon o udžbenicima jasno se vidi proces odobrenja i akreditacije udžbenika u kojem država ima glavnu reč i kontroliše ceo proces preko organa Ministarstva prosvete. Teza o strancima koji pišu udžbenike je u vezi i sa napadima na pojedina Udruženja nastavnika koja sprovode određene programe za stručno usavršavanje nastavnika istorije. Udruženje za društvenu istoriju – Euroclio je bilo izloženo medijskom linču putem tabloida. Udruženje nastavnika koje sprovodi regionalne i međunarodne projekte označeno je kao subverzivni element koji na polju obrazovanja deluje kao eksponent stranih faktora. U svakom društvu koje odgovorno pristupa proučavanju prošlosti napori koji vode regionalnom i međunarodnom povezivanju nastavnika naišli bi verovatno na pohvale i podršku javnosti. Nedostatak pluralizma u javnom prostoru ostavio je mogućnost mnogima da iskoriste talas nacionalizma, šovinizma i populizma kako bi napadali neistomišljenike. S tim u vezi su i česte optužbe u kojima se sugeriše da se nacionalna istorija potiskuje u odnosu na opštu, s ciljem da se učenicima „izbriše srpska istorijska svest“ i formira neka nova. Iako nova reforma programa nastave i učenja ne propisuje tačan odnos zastupljenosti nacionalne istorije u odnosu na opštu, nije jasno zašto kritičari reforme uporno insistiraju na ugroženosti “naše” . Uvidom u programe i udžbenike može se videti da je što se tiče sadržaja, manje-više sve ostalo isto kao i u periodu pre refome. Kao jednom od glavnih oslonaca sistema i reforme, nastavniku je omogućeno da zadati i od države odobreni program nastave i učenja sprovodi dinamikom koja se sa jedne strane oslanja na ono što je zadato, ali i na specifičnosti svakog odeljenja.


Rusija dodatno smanjila isporuku plina za BiH | Poskok.info\nRusija dodatno smanjila isporuku plina za BiH\nU Bosni i Hercegovini je jučer došlo do dodatnog smanjenja isporuke plina iz Ruske Federacije, a nakon što je 7. listopada ove godine umanjena isporuka plina za čitavu Europu, potvrđeno je iz BH-Gasa, prenosi Anadolu Agency (AA).\nDodatno smanjenje isporuke plina za BiH dovelo je do poteškoća u isporukama prema kranjim potrošačima.\nKako navode iz BH-Gasa, od uvoznika plina, kompanije Energoinvest d.d. Sarajevo, dobili su službeno obavještenje upućeno od Gazprom Exporta da do smanjenih isporuka plina dolazi zbog skladištenja većih količina u podzemna skladišta u Ruskoj Federaciji, kako bi se osigurala pouzdana isporuka preko teritorija Ukrajine prema europskim potrošačima tijekom zimske sezone.\nU BiH do sada nisu izgrađena skladišta plina, iz kojih bi se neko vrijeme, u slučaju naglog prekida isporuke, mogao koristiti plin neko vrijeme. Dakle, radi se o velikoj investiciji čija realizacija bi potrajala nekoliko godina.\nBH-Gas za sada ima ugovor s jednom kompanijom o isporuci plina u kriznim situacijama, a od početka ove godine radi na iznalaženju drugih alternativnih rješenja koja će pojačati sigurnost opskrbe.\n“Tijekom jučerašnjeg dana BH-Gasu su isporučene za 35 posto manje količine plina od naručenih. BH-Gas intenzivno radi na pronalaženju alternativnih rješenja u skladu sa svojim ingerencijama i mogućnostima. Dugoročno gledano, radimo na razvoju alternativnih pravaca opskrbe plinom, kao i izgradnje skladišta plina, što prije svega ovisi o interesima i spremnosti države, te nižih organa vlasti. Država će morati stati iza ovih projekata, kako bi osigurala dugoročno energetsku stabilnost Bosne i Hercegovine”, navode iz BH-Gasa./AA/HMS/


EU nije finansirala, niti je na bilo koji način bila uključena u dokumentarni serijal "Vladalac" - Dijalog.net\nNaslovna Politika EU nije finansirala, niti je na bilo koji način bila uključena u dokumentarni serijal “Vladalac”\nBeograd, 06. mart 2020. – Evropska unija (EU) nije finansirala, niti je na bilo koji način bila uključena u dokumentarni serijal “Vladalac”, rečeno je FoNetu u Delegaciji EU u Beogradu, koja je time demantovala tekst objavljen u Informeru.\nKako se napominje, sva EU finansiranja transparentno su dostupna na zvaničnim web sajtovima Unije: http://www.europa.rs i https://webgate.ec.europa.eu/europeaid.\nPodsećamo da je na televiziji N1, nedavno, emitovan dvodelni dokumentarni serijal „Vladalac“. Autor serijala “Vladalac” Slaviša Lekić saopštio je da će. zbog hajke koja se protiv njega vodi, pred nadležnim organima morati da odgovaraju predsednik Srbije Aleksandar Vučić i još neka lica.\nAudio i video produkcija JSP, čija je vlasnica producirala dokumentarni serijal “Vladalac”, demantovala je da je EU finansirala serijal “Vladalac“, objašnjavajući da je Unija iznos od 93.548 evra, koji pominje Informer, uplatila u maju 2019. godine za projekat koji se bavi civilnom kontrolom tajnih službi i bezbednosnog sektora.\nOznakeDelegacija EU u Srbijimediji\nPrethodno Đurić: Tabloidni pristup politici je blato u kome Srbija živi poslednjih godina\nSledeće Prvih sto dana Evropske komisije\nTop Tags OCD Pravosuđe vladavina prava istraživanje Društvo Civilno društvo konkurs Evropska komisija lokalna samouprava mladi Vlada Republike Srbije Evropska unija Srbija i Evropska unija mediji evropske integracije


Foto: CNN Brasil / screenshot\nBrazil je ponovo zavijen u crno, a i fudbalski svet pošto je četiri fudbalera zajedno sa predsednikom kluba Lukasom Meirom i pilotom nastradalo prilikom pada aviona.\nOni su se uputili na utakmicu koju je trebalo da odigra ovaj brazilski klub u ponedeljak, a nekoliko momenata nakon uzletenja se avion srušio.\nU nesreći su poginula četvorica fudbalera, Lukas Praksedes, Giljerme Noe, Ranule i Markus Molinari, kao i predsednik Meira, te pilot.\nÚltima hora: Avioneta se estrella y pierden la vida 4 jugadores de un club Brasileño\nVest o smrti fudbalera i predsednika potvrdio je i Palmas, brazilski niželigaš, dok su poruke podrške i saučešća poslali mnogi brazilski i svetski klubovi. Među njima i Vila Nova sa kojom je trebalo da meč bude odigran:\n- Vila Nova sa tugom i žaljenjem dočekuje vesti o padu aviona. Izražavamo saučešće svim prijateljima i porodicama poginulih. Pristajemo na odlaganje utakmice, a poginulima ćemo odati počast u našoj sledećoj utakmici - deo je saopštenja tog kluba.\nVideo: Najveći skandali u istoriji fudbala\nNajveći skandali u istoriji fudbala\nOstaće upamćen 7. mart 2021. kao dan kada je fudbaler specifičnog imena za to podneblje i čuvenog prezimena debitovao za Estudijantes.\nUrugvajski fudbaler Franko Akosta (25) tragično je izgubio život.\nTrideset "vatrenih" čeka odlazak na Mundijal, među Hrvatima i dva Brazilca\nSelektor hrvatske fudbalske reprezentacije Niko Kovač saopstio je danas širi spisak od 30 igrača za Mundijal u Brazilu, koje predvode Luka Modrić i Mario Mandžukić.\nDA LI JE OVO PREVIŠE? Evo koliko zemalja bi moglo da učestvuje na Svetskom prvenstvu u fudbalu\nPredsednik Svetske fudbalske federacije (FIFA) Đani Infantino izjavio je da naginje ka ideji da na Svetskom prvenstvu učestvuje 48 zemalja, a ne 40, za koliko se ranije zalagao.\nŠta će biti ako osvoje Mundijal: Argentina "gorela" zbog ulaska u finale /FOTO/\nGol Maksija Rodrigeza sa bele tačke protiv Holandije u polufinalu Mundijala za 4:2 (0:0 posle 120 minuta) i plasman u borbu za "boginju" sa Nemačkom, bio je okidač za veliko slavlje Argentinaca širom zemlje.\nNa današnji dan: Sorensen, sudija koji se ne zaboravlja\nJedan jedini meč u istoriji svetskih prvenstava sudio je Danac Hening Lund-Sorensen. Sasvim dovoljno da ga večno pamtimo.\nŽorž Vea zaigrao u zvaničnom meču iako je PREDSEDNIK DRŽAVE, a sin mu u isto vreme nastupio za drugu reprezentaciju\nBivši najbolji fudbaler sveta Žorž Vea, sada predsednik Liberije, u 52. godini se na kratko vratio fudbalu i zaigrao za reprezentaciju te zemlje u porazu od Nigerije 2:1 u prijateljskoj utakmici u Monroviji. U isto vreme, njegov sin Tim je igrao - za potpuno drugi nacionalni tim.\nTESTOVI Efektan autogol u trijumfu Italije nad Urugvajem, rekord Falkaoa za remi sa Španijom\nFudbalska reprezentacija Italije pobedila je Urugvaj sa 3:0, dok je, takođe u prijateljskom duelu, Španija izbegla poraz od Kolumbije - 2:2.\nSvi učesnici Kupa Afrike testiraju se na ebolu\nSvi timovi koji stignu u Ekvatorijalnu Gvineju na Kup afričkih nacija, koji počinje u subotu, moraju da budu podvrgnuti testu na ebolu, saopštila je Afrička fudbalska konfederacija (CAF).\nSRBIJA JE POBEDNIK Evo u čemu su "orlovi" bili najbolji na Mundijalu\nFudbaleri Srbije u proseku su najviše pretrčali na minulom Mundijalu u Rusiji, 113 kilometara po utakmici, objavljeno je u studiji Medjunarodne fudbalske federacije (FIFA).\nNeonacista upao na teren tokom meča Nemačke i Gane\nMuškarac koji je upao na teren tokom utakmice Nemačke i Gane na Svetskom prvenstvu u Brazilu je "simpatizer nacista", navodi se u izveštaju koji će u ponedeljak biti poslat Svetskoj fudbalskoj federaciji (Fifa).\nTAKO SE IGRA ZA REPREZENTACIJU Mesi nastupao uprkos velikim bolovima\nArgentina je savladala selekciju Urugvaja minimalnim rezultatom u kvalifikacijama za Svetsko prvenstvo, a jedini pogodak za "gaučose" postigao je Lionel Mesi, koji je nakon utakmice priznao da je igrao pod jakim bolovima i istakao da nije siguran da li će i na sledećem meču moći da nosi dres sa nacionalnim grbom.\nFudbaleri Bajern Minhena plasirali su se u finale FIFA Svetskog klupskog prvenstva u Dohi, pošto su večeras u polufinalu savladali egipatski Al Ahli 2:0 (1:0).\nKLASA JE VEČNA Didije Drogba OVIM GOLOM podsetio na najbolje dane /VIDEO/\nFudbaler sa Obale Slonovače Didije Drogba, postigao je fenomenalan pogodak u pobedi Finiksa protiv Portlanda 3:0.


Rezultati upitnika – Roditeljstvo u vreme pandemije - Mreža organizacija za decu Srbije\nSa proglašenjem vanrednog stanja pitali smo roditelje kako izgleda roditeljstvo za vreme pandemije korona virusa (COVID-19) preko ovog kratkog upitnika. Odgovori roditelja su nam dali brzi presek trenutne situacije i šta im je najpotrebnije u ovom trenutku. Ovaj upitnik će biti i dalje otvoren, pa vas pozivamo da ga popunite i podelite sa prijateljima i drugim roditeljima.\nRoditelji koji su nam do sada odgovorili, njih 478, (odgovore prikupljamo od 16. marta) ističu da su im potrebni razni vidovi podrške (finansijska, psihološka,…) kao i razumevanje od strane poslodavaca za odsustvovanje sa posla (posebno za majke čija su deca mlađa od 12 godina budući da se preporuke Vlade ne poštuju u potpunosti). Navode kao posebno važno: finansijsku sigurnost/redovne plate, sistemski način rešavanja čuvanja dece za roditelje koji rade, posebnu podršku za samohrane roditelje, podrška za one roditelje koji su usled ove situacije ostali bez posla, ali i za socijalno ugrožene porodice i privatne preduzetnike (samohrane roditelje) koji ostaju bez posla; pouzdane i pravovremene informacije i dostupnost sredstava za dezinfekciju.\nNa kraju, ističe se i važnost obezbeđivanja posebne podrške za zdravstvene radnike koji su najizloženiji u ovom trenutku, i da njima (i svim roditeljima kojima je ustanovljena radna obaveza u uslovima vanrednog stanja) bude omogućeno da ostanu sa decom ukoliko nemaju drugu mogućnost za čuvanje dece, osim baka i deka.\nIz perspektive roditelja, deci je u ovom trenutku potrebna sigurnost, prisustvo roditelja, struktura, dobro organizovano vreme uz edukativne sadržaje, roditelj koji se oseća zaštićeno odgovarajućim merama od strane države, dobra koordinacija roditelja i škole, podrška u učenju, adekvatna ishrana, igra i ljubav.\nViše od polovine roditelja koji su do sada odgovorili (55,6%) ima dvoje dece, 27,1% jedno, a 13,8 % troje.\nKada je reč o uzrastu dece, najveći broj ispitanika ima decu osnovnoškolskog uzrasta (61,9%), predškolskog uzrasta 29,8%, i srednjoškolskog uzrasta 11,7 %.\nKada je reč o porodičnom statusu, većina ispitanika se nalazi u bračnom odnosu (86%), samohrani roditelji čine 10,2 % ispitanih, dok je u partnerskom odnosu 2,2 % ispitanika.\nNa pitanje o prirodi posla i mogućnosti rada od kuće, većina ispitanika, 42,1%, je izjavila da zbog prirode posla nemaju mogućnost rada od kuće. Značajan procenat ispitanika, 30,2%, je u mogućnosti da posao obavlja od kuće, dok 21,8 % delimično može da radi od kuće.\n41,7% ispitnika je izjavilo da im je omogućen rad od kuće u trenutnoj situaciji, 39,2% izjavilo da im nije omogućen rad od kuće, dok je 12,5 % ispitanika odgovorilo da im je delimično omogućen rad od kuće.\nNa pitanje da li su morali da donose potvrdu poslodavcu da im supružnik radi kako bi drugi roditelj mogao da ostane kod kuće sa decom, 68,8% ispitanika je izjavilo da nisu morali da donose potvrde, dok je 14,6% izjavilo da su bili u obavezi da donose potvrdu poslodavcu.\nKad je reč o odnosu poslodavaca u trenutnoj situaciji, većina ispitanika je odgovorila da se poslodavci odnose korektno i sa razumevanjem prema radnicima u trenutnoj situaciji, ipak jedan manji procenat je istakao da poslodavci nemaju razumevanje za roditelje sa decom u trenutnoj situaciji kada škole i vrtići ne rade a neki su dobili otkaz usled nastale situacije. 24,8% je izjavilo da su im poslodavci postavili kao obavezu dolazak na posao, dok većini, 64,4% poslodavci nisu postavili kao obavezu dolazak na posao za vreme pandemije.\nNa pitanje ko čuva decu ukoliko morate da idete na posao, većina ispitanika (30,3%) je odgovorila da je to drugi supružnik/partner, dok se kod 25,8% deca snalaze sama kod kuće, ali je 19,4% izjavilo da bake i deke čuvaju decu dok oni rade.\nNa pitanje koliko mogu funkcionalno da rade posao od kuće, uz prisustvo dece, većina (28,8%) je odgovorila da delimično mogu da funkcionalno obavljaju posao, zadovoljavajuće je odgovorilo 17,6% ispitanika, a 16,5% da u potpunosti mogu da obavljaju posao uz prisustvo dece. Ipak, 12,1% je dogovorilo da je malo/slabo funkcionalno u datoj situaciji, a 10,6% nimalo.\n– na osnovu mišljenja epidemiologa razmotriti mogućnost da funkcionišu male vrtićke grupe za roditelje koji moraju da rade, a nemaju kome da ostave decu;\n– obezbediti pakete hrane i dezinfekciona sredstva za porodice sa decom koje su u teškoj socio-ekonomskoj situaciji;\n– za vreme trajanja vanrednog stanja zbog epidemije korona virusa osigurati da nijedna porodica ne ostane bez struje, vode, telefona i pristupa ostalim bazičnim uslugama;\n– otvoriti posebnu liniju za roditelje koji ostanu bez posla tokom vanrednog stanja zbog pandemije korona virusa.


Američki vojnici oboleli od novog gripa napustili Kuvajt\nAmerički vojnici sa simptomima novog gripa A (N1H1) oporavili su se i napustili Kuvajt, saopštili su danas medicinski zvaničnici te zemlje. Svih 18 američkih vojnika kod kojih su konstatovani simptomi virusa pri dolasku u vazdušnu bazu u Kuvajtu su prošli tretman i potpuno su se oporavili, saopštio je predstavnik javne zdravstvene službe. On nije želeo da kaže odakle su i kada ovi vojnici stigli u Kuvajt. Predstavnici ambasade SAD i američke Vojske u Kuvajtu odbili su da saopšte bilo kakve detalje osim da su se svi (američki) vojnici oporavili i da je samo još dvoje hospitalizovano. Prema rečima kuvajtskog službenika, vojnici oboleli od novog gripa nisu bili u kontaktu sa lokalnim stanovništvom, a medicinska pomoć im je pružena u američkoj vojnoj bazi.


Amel Rovčanin 28 jul 2020\nDužnicima je omogućen još jedan zastoj u otplati obaveza prema bankama koje dospevaju u periodu od 1. avgusta zaključno sa 30. septembrom, kao i zastoj u otplati obaveza koje su dospele u julu ove godine, ako ih dužnik nije izmirio.\nOdluke o privremenim merama za banke i davaoce finansijskog lizinga uvedene su radi ublažavanja posledica pandemije kovid-19 u cilju očuvanja stabilnosti finansijskog sistema, saopšteno je iz NBS.\nMoratorijum se primenjuje na obaveze po osnovu kredita i kreditnih proizvoda banke, kao i drugih proizvoda banke. Neće se primenjivati na obaveze za usluge platnog prometa (provizija za izvršenje transakcija, naknada za održavanje računa), investicione usluge, brokersko-dilerske poslove, usluge u vezi sa sefovima.\nBanke i davaoci finansijskog lizinga su dužni da svojim klijentima do 31. jula ponude zastoj u otplati obaveza.\nUkoliko dužnik u roku od deset dana od dana objavljivanja obaveštenja o ponudi, tu ponudu ne odbije, smatraće se da ju je prihvatio.\nDužnik može da odbije ponudu o moratorijumu, i to u roku od deset dana od dana objavljivanja obaveštenja o ponudi, ali i da odustane od primene moratorijuma tokom njegovog trajanja, zahtevajući to od banke ili uplatom u celini dospele, a neizmirene obaveze.\nOvo je drugi moratorijum koji NBS uvodi zbog epidemije korona virusa. Prvi zastoj u otplati uveden je u martu tokom vanrednog stanja i važio je tri meseca.


Vesti online / Vesti / Svet / Odgovor Poljacima: Da nije ruskih tenkova, ne bi ni vas bilo\nRuski zvaničnici kritikovali su predsednika Poljske Bronislava Komorovskog zbog ocena o predstojećoj vojnoj paradi u Moskvi "kao demonstraciji sile", podsećajući poljskog šefa države da je upravo sovjetska armija bila ta koja je oslobodila Poljsku od nacizma.\nRuska vojska vežba za veliku paradu na Dan pobede\nKomorovski je rekao da će vojna parada u Moskvi biti "demonstracija sile" i primer "nestabilnog sveta". Prema njegovim rečima, Crveni trg u Moskvi postaće još jednom "trg tenkova".\nZamenik međunarodnog odbora donjeg doma ruskog parlamenta Leonid Kalašnjikov rekao je da su ruski tenkovi oslobodili Poljsku tokom Drugog svetskog rata.\n* Nemački predsednik se zahvalio Crvenoj armiji\n* Ko iz regiona putuje u Moskvu, a ko je podlegao "pritisku Zapada"?\n- Da nije bilo tenkova koje pominje predsednik Poljske, te države sada ne bi bilo na mapi sveta. Moram da vas podsetim da je Poljska, prema planovima tadašnje nacističke Nemačke, trebalo da bude teritorija na koju je trebalo da se preseli nemački narod, a svi ostali da budu proterani i ubijeni - rekao je Kalašnjikov.\nOn je podsetio da je, upravo zahvaljujući ruskim tenkovima, Poljska dobila slobodu i suverenitet.\n- Pre 10 godina, pa čak i prošle godine Poljska nije tretirala ruske vojne parade na ovaj način, jer suština parada nije zveckanje oružjem, već podsetnik da, na žalost, nasilje i danas postoji u svetu i naoružane snage štite zemlju od takvog nasilja - rekao je Kalašnjikov.\nPredsedavajući Odbora za ustavna pitanja gornjeg doma ruskog parlamenta Andrej Klišas rekao je da vlasti Poljske takvim izjavama potvrđuju neprijateljski stav prema Rusiji.\n- Komorvski ne treba da zaboravi da je Crvena armija oslobodila Poljsku od nacista. Očigledno, ova činjenica se ne uklapa u tu priču o 'slobodnoj Evropi', u koju Varšava sebe svrstava - rekao je Klišas.\nPonedeljak 04.05.2015. 18:25\nOslobodili ste ih.Pa njima Aušvic služi na ponos.To su oni.


Stefanović: Suzbijamo dečju pornografiju na internetu – SveVesti.net\nStefanović: Suzbijamo dečju pornografiju na internetu\nOd ove godine postoji novi, poseban Odsek za suzbijanje nedozvoljenih i štetnih sadržaja na internetu, što je omogućilo još efikasniju borbu protiv ovih krivičnih dela, dodao je Stefanović prilikom obilaska Odeljenja za suzbijanje visokotehnološkog kriminala i prisustvovao prezentaciji njihovog rada.\n“Želimo da pokažemo da ne postoji ni jedan pedofil, niti neko ko distribuira dečju pornografiju na internetu i ugrožava našu decu, a da Odeljenje za suzbijanje visokotehnološkog kriminala ne reaguje pravovremeno, munjevito i ostvaruje dobre rezultate”, istakao je Stefanović.\nMinistar policije je ukazao i da je od početka akcije “Armagedon”, koja je već nekoliko godina usmerena na suzbijanje dečje pornografije, policija podnela 225 krivičnih prijava i uhapsila 188 osoba.\nStefanović je istakao da se mora pružiti maksimalna zaštitu građanima, posebno najmlađima, koji su najosetljiviji, i dodao da MUP veliki značaj pridaje i prevenciji zbog čega je, upravo, jedna od tema u okviru predmeta “Osnovi bezbednosti dece” – bezbedno korišćenje interneta i društvenih mreža.\n“Cilj nam je da učenicima četvrtog i šestog razreda osnovnih škola, kao i roditeljima, ukažemo na sve opasnosti koje vrebaju na internetu, na potencijalne predatore i da pokušamo da zaštitimo svako dete”, naveo je Stefanović.\nOn je dodao da pripadnici Odeljenja za suzbijanje visokotehnološkog kriminala intenzivno rade na obukama, usavršavanju i u saradnji sa inostranim partnerima stiču nova znanja, kako bi se uspešno suprotstavili svim oblicima kriminaliteta iz ove oblasti.\nPrevious “Humanitarni ponedeljak” na Štrandu za Aleksu Mikića\nNext Arsov: Kampanjama o bezbednosti protiv nesreća


Predstavnici inicijative "1 od 5 miliona" na konferenciji za štampu u Beogradu, 3. septembra 2019. (Foto: Rade Ranković, VOA)\nPredstavnici protesta “1 od 5 miliona” pozvali su danas političke stranke da se jasno isjasne da li su za ili protiv bojkota, a jedan od lidera pokreta Srđan Marković je objasnio da će za njega biti uspeh ukoliko na predstojeće izbore izađe 40 odsto građana.\n"Najveći uspeh će biti ukoliko taj procenat bude iznosio 35 odsto", rekao je Marković na konferenciji za novinare održanoj u utorak ispred Doma Narodne skupštine u Beogradu.\n"Bojkot je stvar kojom se menja ovaj sistem. Bojkot je jedini odgovor na ovo ludilo i na ovu nenormalnu državu. Ako se bude bavili našim partijskim interesima, a ne opštom koristi, nikad ništa nećemo promeniti. Moramo biti odgovorni", rekao je Marković.\n"To nisu fer i slobodni izbori. To su unutarstranački izbori Srpske napredne stranke. Na te zibore ne treba izlaziti. A bojkot nije cilj sam po sebi, nego je sredstvo da se upravo dođe do fer i slobodnih izbora", istakla Valentina Reković iz Protesta "1 od 5 miliona".\nMarković je pozvao političare da sete na šta su pristali kada su potpisali Sporazum sa narodom i da se drže svojih reči i potpisa.\nPo njegovim rečima bojkot podrazumeva mnogo više od bojkota samih izbora:\n"Aktivni bojkot znači aktivni rad na terenu. Znači obilaženje svih mesta po Srbiji, malih mesta. Pošto mi nemamo slobodu medija i ne možemo da dođemo do svakog ćoška, znači moramo sa svim građanima da pričamo i sa svim građana već sada da krenemo da komuniciramo šta je to bojkot i šta on znači. Bojkot nije samo bojkot izbora. Bojkot je bojkot insitucija, bojkot je odgoljavanje institucija koje su uzurpirane. Bojkot je ogoljavanje svih afera i svih stvari koje se dešavaju", objasnio je Marković.\nStudentkinja Valentina Reković pozvala je udruženja, sindikate, ali i sve političke organizacije da podrže bojkot jer je to, kako je rekla, logičan nastavak protesta "1 od 5 miliona".